Yeni Azərbaycan Partiyası (YAP) artıq 23 ildir ki, Azərbaycanın siyasi sistemində mövcud olmaqla sistemdaxili tarazlığı qoruyan əsas təsisatdır. Bununla bərabər, YAP 23 illik fəaliyyətində həm də onu göstərdi ki, birləşdirici, qoruyucu, mühafizə edici, ictimai ahəngdarlığı və milli həmrəyliyi təmin edici funksiyaları yerinə yetirir. Bir siyasi təşkilat və eyni zamanda, bütövlükdə cəmiyyətimiz üçün dediyimiz məsələlər olduqca vacibdir. Bu gün tam əminliklə deyə bilərik ki, Yeni Azərbaycan Partiyası təkcə Azərbaycanın deyil, regionun ən güclü siyasi təşkilatıdır. YAP yarandığı vaxtdan bu günə qədər göstərdiyi fəaliyyət sayəsində ümumxalq partiyası adını qazanmağı bacarmışdır.\nYeni Azərbaycan Partiyasının yaradılması tarixi hadisə idi\nƏlbəttə, belə böyük nailiyyəti qazanmaq heç də asan başa gəlməyib. Təkcə YAP-ın yarandığı dövrün siyasi, ictimai şərtlərinə nəzər salsaq, bu partiyanın, əslində, necə çətin və şərəfli inkişaf yolu keçdiyi daha aydın görünər. Azərbaycan Prezidenti, Yeni Azərbaycan Partiyasının Sədri İlham Əliyev də partiyanın 2013-cü il iyun ayının 7-də keçirilən V qurultayında çıxışı zamanı həmin dövrün hadisələrini şərh edərək məhz belə bir məqamda YAP-ın yaranmasının tarixi hadisə olduğunu vurğulayıb: “1992-ci ildə Yeni Azərbaycan Partiyasının yaradılması tarixi hadisə idi. Çünki hamımız yaxşı xatırlayırıq ki, müstəqilliyimizin ilk illəri ölkəmiz üçün çox ağır keçmişdir. Ovaxtkı iqtidar ölkəni uçuruma aparırdı. Səriştəsiz, bacarıqsız, biliksiz insanlar, demək olar ki, Azərbaycanın dövlət müstəqilliyinə böyük zərbə vurmuşlar. Ona görə Heydər Əliyevin ətrafında birləşən insanlar, ilk növbədə, çox böyük cəsarət göstərmişlər. Çünki ovaxtkı iqtidar imkan vermədi ki, hətta partiyanın təsis qurultayı Bakıda keçirilsin”.\nYAP Azərbaycanda normal, demokratik siyasi sistemin formalaşmasına şərait yaratdı\nYeni Azərbaycan Partiyası bu gün Azərbaycan siyasi sisteminin sütunu olmaqla, həm də müstəqil Azərbaycan dövlətçiliyinin dayağıdır. Heç də təsadüfi deyil ki, Azərbaycan dövlətinin ötən 23 ildə qazandığı böyük nailiyyətlərdə YAP müstəsna rol oynayıb və hakim partiya olaraq bu gün də eyni missiya ilə çıxış edir. Ona görə də tam məsuliyyətlə deyə bilərik ki, partiyamız 1992-ci ildə yaradılarkən xalqımızın ondan gözləntilərini doğruldub. Prezident İlham Əliyevin sözügedən qurultayda çıxışı zamanı vurğuladığı kimi, “Yeni Azərbaycan Partiyasının əsas amalı dövlətçilik, müstəqillik, inkişaf, təhlükəsizlik idi. Partiyamız iqtidara gələndən sonra bu ideyalar, bu amillər Azərbaycanda reallığa çevrilmişdir”.\nEyni zamanda, YAP-ın yaranması Azərbaycanda yeni siyasi münasibətlərin, yeni siyasi sistemin də yaradılmasını şərtləndirdi. Çünki o vaxta qədər ölkədə fəaliyyət göstərən müxtəlif siyasi qruplaşmalar siyasi mübarizəni faktiki olaraq çox primitiv səviyyədə aparmağa cəhd etmişlər. “Yeni Azərbaycan Partiyasının yaradılması siyasi sistemin yaradılması deməkdir. Yeni Azərbaycan Partiyasının müxalifət partiyası kimi yaradılması, eyni zamanda, müxalifət necə fəaliyyət göstərməlidir, onu da çox açıq-aydın ortaya qoymuşdur”, - deyə dövlətimizin başçısı qeyd edib.\nTəbii ki, partiyamızın Sədrinin bu fikirləri ölkənin siyasi sisteminin təhlili baxımından olduqca vacib bir arqumentdir. Çünki, doğrudan da, 1990-cı illərin əvvəllərində Azərbaycanın siyasi sistemi kortəbii şəraitdə formalaşırdı. Siyasi sistemin gələcəyini, perspektivlərini müəyyənləşdirəcək və siyasi sistemin monolitliyini təmin edəcək ideya və ideologiyalar yox idi. Bununla bərabər, siyasi mədəniyyət nümunəsi də yox idi. Çoxpartiyalı sistemdə hər hansı bir partiyanın cəmiyyətin, ölkənin, dövlətin həyatında oynayacağı rolu ilə bağlı insanlarda tərəddüdlər var idi, dəqiq, aydın fikir yox idi. Çünki Azərbaycan cəmiyyəti total, monoideoloji bir sistemin varisi idi. Məhz belə bir şəraitdə Yeni Azərbaycan Partiyasının Azərbaycan siyasi sisteminə daxil olması normal siyasi partiya və demokratik siyasi sistem haqqında təsəvvür formalaşdırmağa başladı. YAP lokomotiv siyasi güc olmaqla bərabər, sürətlə inkişaf etməyə başladı. Qısa müddətdən sonra hakimiyyətə gələn YAP ölkənin siyasi sisteminin formalaşmasında da güclü təsir göstərdi. Yəni özü inkişaf etdikcə, arxasınca məhz Azərbaycanın milli mentalitetinə, siyasi mədəniyyətinə uyğun olaraq yeni müxalif təşkilatlanmaların formalaşmasına da şərait yaratdı.\nBu vaxta qədər gizli qruplaşmalar şəklində eyni bir partiyanın daxilində müxtəlif istiqamətlərdə illeqal təşkilatlanan qurupların rəsmi şəkildə təşkilatlanmasına şərait yaradıldı. O vaxta qədər ofisləri olmayan, ayrı-ayrı mənzillərdə, ictimai iaşə obyektlərində toplaşan insanların müasir qərargahlara köçməsinə şərait yaradıldı. Beləliklə, sözün həqiqi mənasında, YAP Azərbaycanda normal, demokratik siyasi sistemin formalaşmasına şərait yaratdı. Əlbəttə ki, bütün bunları təhlil edərkən qarşımıza çıxan başqa bir məsələ Yeni Azərbaycan Partiyasının Azərbaycan siyasi sisteminə yeni mədəniyyət gətirməsi idi. Çünki əksər hallarda siyasi mədəniyyət mənəvi mədəniyyətin tərkib hissəsi hesab edilməklə, bəzi hallarda siyasi mədəniyyət mənəvi mədəniyyətlə eyniləşdirilir. Demokratik ölkələrdə hər bir halda hər hansı bir fərdin sosial-siyasi münasibətlərdə davranışları məhz mənimsədiyi siyasi mədəniyyətə söykənərək sərgilənir. Ona görə də, ölkədə tarixi keçmişimizə, milli mentalitetimizə uyğun olaraq normal siyasi mədəniyyətin formalaşması vacib məsələlərdən biri idi. Çünki məhz bu mədəniyyət Azərbaycan siyasi sisteminin gələcəyini və keyfiyyətini, yəni necəliyini müəyyənləşdirəcək əsas komponentlərdən biridir. Ona görə də YAP üzərinə düşən bu tarixi missiyanı da uğurla həyata keçirdi.\nYAP milli maraqları təmsil edən monolit siyasi gücdür\nYAP 22 ildir ki, hakimiyyətdədir. Yeni Azərbaycan Partiyasının 22 il hakimiyyətdə olması və hər keçən gün daha da güclənməsi partologiya tarixində az rast gəlinən nümunələrdəndir. Ənənəvi olaraq əksər cəmiyyətlərdə iqtidar partiyaları bir neçə ildən sonra səs itirməyə başlayırlar. Azərbaycanda isə bu baş vermədi. Hesab edirik ki, bunun əsas səbəbi ilk növbədə, YAP-ın qurucu liderinin və sonrakı 12 ildə isə hazırkı Sədrinin liderlik keyfiyyətləri ilə bağlıdır. Bir siyasi partiya üçün onun liderinin kim olması ən əsas məsələlərdən biridir. Çünki bildiyimiz kimi partiya bir liderin ətrafında birləşən üzvlərin cəmidir. Burada hər bir partiya üzvünün maraqları mövcuddur. Bu maraqlar bəzi hallarda ümumi, bir çox hallarda isə fərdi olurlar. Partiyanın siyasi sistemdə rolu isə ondan ibarətdir ki, bütün bu fərdi və kollektiv maraqları təmin edə bilsin. Əks təqdirdə, partiya dağıla bilər.\nAmma Yeni Azərbaycan Partiyası təkcə bununla işini başa vurmuş hesab etmədi. YAP təkcə fərdi və ümumi maraqları deyil, eyni zamanda, Azərbaycan xalqının maraqlarını da təmin etməklə ildən-ilə öz üzvlərinin sayını artırmağı bacardı və keçirilən bütün seçkilərdə əhalinin daha çox faizinin səsini qazanmağı bacardı. Hesab edirik ki, məhz bu, partiyaların fəaliyyəti baxımından qiymətləndirilməsi vacib olan əsas məqamlardan biridir və bu, siyasi partiyalar tarixində yeni keyfiyyət dəyişikliyi kimi də qiymətləndirilə bilər. Yəni bu partiya təkcə üzvlərin, qrupların, ona simpatiyası olan və yaxud onun üzvü olan kollektiv marağı deyil, bütövlükdə xalqın marağını ifadə edir. Məhz YAP-ın hər seçkidə daha çox səs toplamasının əsas səbəbi də bundan ibarətdir. Bu gün Azərbaycan siyasi palitrasında YAP-la rəqabət aparacaq qüvvə yoxdur. Prezident, YAP-ın Sədri İlham Əliyev də bu məsələyə toxunaraq qeyd edib: “Yeni Azərbaycan Partiyasının siyasi səhnədə ciddi rəqibi yoxdur. Bu, reallıqdır. Ona görə yox ki, biz kiməsə problem yaradırıq, yaxud da hansısa xüsusi imtiyazlara malikik. Hər bir siyasi qüvvə hansı çərçivədə fəaliyyət göstərirsə, biz də eyni çərçivədə fəaliyyət göstəririk. Sadəcə, ona görə ki, görülən işlər, islahatlar, insanların yaşayış səviyyəsinin qalxması, beynəlxalq mövqelərimizin möhkəmləndirilməsi bizə olan inamı daha da artırır. Ancaq, əlbəttə ki, siyasi mübarizə aparılır və aparılmalıdır”.\nYAP Azərbaycan cəmiyyətinin, siyasi sisteminin, daxili sosial, etnik, mədəni və dini strukturlarının hamısını təmsil edəcək siyasi, mədəni keyfiyyətlərə sahibdir. Belə olmasa idi, zəngin daxili sosial-siyasi və milli-etnik struktura malik olan bir ölkədə bu qədər güclənmək olmazdı. Ona görə YAP milli maraqları təmsil edən monolit siyasi gücdür desək, yanılmarıq. Prezident İlham Əliyevin qeyd etdiyi kimi, “Yeni Azərbaycan Partiyası siyasi sistemimizin ən əsas sütunudur və ən böyük təsirə malik olan partiyadır. Ölkəmizdə siyasi islahatların dərinləşməsində də Yeni Azərbaycan Partiyasının xüsusi rolu və məsuliyyəti vardır”.\nYeni Azərbaycan Partiyasının Azərbaycan siyasi palitrasında yer alan digər siyasi təşkilatlardan əsas fərqli cəhətlərindən biri də partiyamızın zaman-zaman Proqram və Nizamnaməsinə uyğun olaraq bir sıra struktur dəyişikliklərinə üz tutmasıdır. Bu dəyişikliklər, təkcə partiyanın həyatında baş verən dəyişikliklər deyil. Bu dəyişikliklər ilk növbədə, ölkənin siyasi sisteminin dəyişiklikləridir, sonra isə aldığı qərarlarla Azərbaycan xalqının müqəddəratına, taleyinə təsir edən addımlardır. YAP-ın V qurultayında partiyamızın fəaliyyətini təhlil edən cənab Prezidentimiz, partiyamızın Sədri İlham Əliyev qeyd edib ki, Yeni Azərbaycan Partiyası 2003-cü ildə sınaq qarşısında qalmışdı: “2003-cü il bir sınaq ili idi. Həm dövlətçiliyimizin əsaslarının nə qədər güclü olduğunu elə bil ki tarix sınayırdı, eyni zamanda, Yeni Azərbaycan Partiyasının öz liderinə, dövlətçiliyə nə qədər sadiq olduğunu tarix sınaqdan keçirirdi. Bütün bu sınaqlardan bizim partiyamız üzüağ çıxdı. Bütün bu sınaqlardan biz daha da güclənmiş şəkildə çıxa bildik”.\nDoğrudan da, bu xatırlatma Azərbaycan tarixinin olduqca mürəkkəb və taleyüklü bir dövrünün siyasi proseslərinin təhlilidir. 2003-cü ildə nə baş verdi? Cənab Prezident, partiyamızın Sədri belə qeyd edir ki, “2003-cü ildə, demək olar ki, Azərbaycanın gələcək uğurlu inkişafı müəyyən edilirdi: ya inkişaf yolu ilə gedəcəyik, ya da yenə tənəzzülə uğrayacağıq. Yenə də mənfur qüvvələr Azərbaycanın iqtidarını zəbt edəcəkdilər, necə ki, 1992-ci ilin may ayında onu zəbt etmişdilər. Yəni bu iki istiqamət arasında seçim, necə deyərlər, ortada idi. Yeni Azərbaycan Partiyasının mütəşəkkil fəaliyyəti, öz liderinə sədaqəti, Azərbaycan xalqının bu siyasətə verdiyi dəstək hesabına Azərbaycan inkişaf yolunu seçdi və son on il ərzində bu inkişaf yolu ilə uğurla irəliyə gedir”.\nHesab edirik ki, partiyanın fəaliyyətinin qiymətləndirilməsi baxımından partiya Sədrimizin bu fikirləri çox əhəmiyyətli fikirlərdir. Doğrudan da, əgər o mürəkkəb dövrdə Yeni Azərbaycan Partiyası lazımi siyasi uzaqgörənliyi təmin edə bilməsə idi, xalqın dəstəyini arxasında hiss edə bilməsə idi, məhz ümumxalq partiyası olması keyfiyyətini isbat edə bilməsə idi, 2003-cü ilin siyasi yekunundan sonra Azərbaycan xalqının taleyi fərqli istiqamətdə inkişaf edə bilərdi. Bugünkü inkişaf etmiş, dünyaya inteqrasiya edən, beynəlxalq təşkilatlara, Avropaya inteqrasiya edən, güclənən Azərbaycanın yerində 1992-ci illərdə baş verən hadisələrdəki kimi qarşılıqlı çəkişmə, xaos və bu kimi digər eybəcər gerçəkliklər içərisində olan başqa bir Azərbaycan olardı.\nYAP Azərbaycanda neokonservatizmin təmsilçisidir\nBiz bilirik ki, hər hansı partiyanın ümumxalq partiyası kimi səciyyələndirilməsinin özünəməxsus şərtləri var. Bu şərtlər yerinə yetirilməyənə qədər heç bir siyasi təşkilat haqqında bu sözü demək mümkün deyil. YAP-ın ümumxalq partiyasına çevrilməsi, heç şübhəsiz ki, ilk növbədə, onun qurucusu, Ulu öndər Heydər Əliyevin adı ilə bağlıdır. Çünki partiyamız yaranan zaman onun Proqram və Nizamnaməsini Ulu öndərimizin Özü yazmışdı. Əslində, bu Proqram və Nizamnamə Azərbaycan xalqının siyasi, iqtisadi maraqlarını, mədəni, milli-mənəvi dəyərlərini, bütövlükdə dövlətçilik maraqlarını qorumağı özündə ehtiva edən sənədlərdir. Məhz bu sənədlərdən irəli gələn tələblərin yerinə yetirilməsi zaman-zaman YAP-ı ümumxalq partiyası kimi səciyyələndirməyə gətirib çıxardı.\nYAP elə bir siyasi təşkilatdır ki, burada Azərbaycan cəmiyyətinin bütün sferalarını təmsil edən üzvləri tapmaq olar. Azərbaycanın sosial iyerarxiyasının bütün təbəqələrinin nümayəndələrini YAP-da görmək mümkündür. Bu, partologiya tarixində mühüm bir hadisədir. Çünki müxtəlif partiyalar, əslində, müxtəlif ideologiyaların ətrafında cəmləşən insanların birliyidir. Amma məsələ ondadır ki, YAP-ın rəqiblərinin heç biri onun üzvlərini birləşdirəcək ideologiyaya sahib deyil. YAP isə bu mənada istisnadır, çünki siyasi terminlə onun səciyyəvi xüsusiyyətini izah etməyə çalışsaq, biz YAP-ı neokonservativ partiya kimi səciyyələndirə bilərik. Yəni, yeni mühafizəkar partiyadır. Çünki yenilikçi ideyalar partiyanın Proqram və Nizamnaməsindən partiyamızın Sədri, möhtərəm Prezidentimiz İlham Əliyevin çıxışlarında irəli sürülən tezislərdən irəli gəlir. Mühafizəkarlıq isə onun xalqa, millətə bağlılığından qaynaqlanır. Azərbaycan xalqının mədəniyyətinin, mənəviyyatının qorunmasından, onlara sahib çıxmasından, eyni zamanda, Azərbaycanda tarixən formalaşmış milli mədəni mühitin qorunmasından irəli gəlir. Ona görə də YAP-ı siyasi partiya kimi təsnifatlandırmağa çalışsaq, onu Azərbaycanda neokonservatizmin təmsilçisi kimi xarakterizə edə bilərik.\nBeləliklə, müstəqil Azərbaycan dövləti ilə birgə addımlayan, dövlətimizin qazandığı uğurlarda böyük pay sahibi olan Yeni Azərbaycan Partiyası öz fəaliyyəti ilə Azərbaycan xalqının etimadını doğruldub. Lakin qarşıda hələ görüləcək işlər çoxdur. Bu uğurlara aparacaq formul da kifayət qədər aydındır. Prezident, YAP-ın Sədri İlham Əliyev deyib: “... Bizim gələcək inkişafımızla bağlı heç bir tərəddüdümüz, heç bir şübhəmiz yoxdur. Azərbaycan inamla, uğurla irəliyə gedəcəkdir. Bunu təmin etmək üçün Azərbaycanda Heydər Əliyev siyasəti bundan sonra da daim üstünlük təşkil etməlidir. Əminəm ki, biz buna nail olacağıq”.


“Hansı qüvvələr istəmir ki, Rəqabət Məcəlləsi qəbul olunsun?” - Spiker deputatla RAZILAŞMADI\nAna Səhifə - ÖLKƏ - “Hansı qüvvələr istəmir ki, Rəqabət Məcəlləsi qəbul olunsun?” - Spiker deputatla RAZILAŞMADI\n“Milli Məclisin əvvəlki iclaslarında Rəqabət Məcəlləsi 2-ci oxunuşdan keçib. Lakin sonradan Rəqabət Məcəlləsi hara yoxa çıxdı, bilmirəm. Artıq 11-ci ildir ki, bu qanun qəbul olunmur. Niyə biz Azərbaycanda Rəqabət Məcəlləsini qəbul etmək istəmirik?!”.\nModern.az saytının xəbərinə görə, bunu Milli Məclisin iclasında deputat Vahid Əhmədov deyib.\nOnun sözlərinə görə, rəqabət yaradacaq məhsulların davamlı istehsalını təmin etmək, ixrac yönümlü məhsulların istehsalını təşkil etmək istəyiriksə, Rəqabət Məcəlləsi qəbul edilməlidir.\nVahid Əhmədov bildirib ki, monopoliyanı aradan qaldırmaq lazımdır.\n“Rəqabət Məcəlləsi bütün dünyada qəbul olunub. Hansı qüvvələr istəmir ki, Rəqabət Məcəlləsi qəbul olunsun? Xahiş edirəm ki, Rəqabət Məcəlləsi bundan sonrakı iclaslarda gündəliyə salınsın və 3-cü oxunuşda müzakirə edilsin”.\nDeputat Azərbaycanda maliyyə nəzarəti haqqında qanunun qəbul olunmasının da vacibliyinin vurğulayıb.\nMilli Məclis sədri Oqtay Əsədov isə Vahid Əhmədovla razılaşmayıb.\n“Rəqabət Məcəlləsi 2 dəfə Milli Məclisdə müzakirə edilib. Lakin bu qanunun təşəbbüskarı var. 2008-ci ildən başlanan iqtisadi böhrandan sonra, iqtisadi şərtlər də dəyişib. Buna görə də, Rəqabət Məcəlləsi dəyişdirilməlidir. Bunun üzərində iş gedir. Nə zaman bu tam hazır olacaq, onda da Milli Məclisə daxil olacaq.\nİkincisi, deyirsiniz ki, maliyyə nəzarəti haqqında qanun olsun. Bu qanun hazır olmalıdır ki, Milli Məclis müzakirə etsin. Bilirsiniz ki, Maliyyə Bazarlarına Nəzarət Palatası yaradılıb”.


“Qəbələ”nin Türkiyədəki ilk rəqibi bəlli oldu\n7 İyul 2019 09:02\nTürkiyənin Bolu şəhərində təlim-məşq toplanışında olan “Qəbələ” növbət mövsümə hazırlığını davam etdirir.\nTeleqraf.com xəbər verir ki, “qırmızı-qaralar” qonşu ölkədəki hazırlıq prosesinin üçüncü gününü arxada qoyub. Komanda günü bir məşqlə başa vurub. Hazırlıq prosesi günün ikinci yarısında gerçəkləşib. Futbolçular əsasən toplu təmrinləri yerinə yetiriblər. Bərpa prosesi davam edən Rasim Ramaldanov komandadan ayrı hazırlıq keçib.\nYeri gəlmişkən, “Qəbələ” sabah yoxlama oyunu keçirəcək. “Qırmızı-qaralar” Bolu şəhərində təşkil olunan təlim-məşq toplanışında ilk sınağına çıxacaq. Sənan Qurbanovun çalışdırdığı komanda qonşu ölkədəki toplanışın 4-cü günündə Ukraynanın “Mariupol” klubu ilə qarşılaşacaq. Görüş Hendek Atatürk stadionunda baş tutacaq. Qarşılaşmanın start fiti Bakı vaxtı ilə 18:30-da veriləcək.\nƏsası 1960-cı ildə qoyulan Mariupol şəhərinin eyniadlı təmsilçisi 59 illik tarixi ərzində dəfələrlə adını dəyişib. “Azovstal”, “Azovets”, “Metallurq”, “Lokomotiv”, “Novator”, “İliçevets” kimi çıxış edən klub iki il öncə “Mariupol” adını alıb. Uzun illər SSRİ və Ukraynanın aşağı liqalarında mübarizə aparan komanda 1997/98 mövsümündə yüksək dəstədə debüt edib. Həmin vaxtdan fasilələrlə Premyer Liqada mübarizə aparan mariupollular 2001/02, 2005/06 və 2018/19 mövsümlərində ən yaxşı nəticəsinə imza ataraq 4-cü yeri tutub. 2000/01, 2005/06 və 2017/18 mövsümlərində Ukrayna kubokunda yarımfinala yüksələn “Mariupol” bu turnirdə daha böyük uğur qazana bilməyib. Avrokuboklarda iki mövsüm keçirən ukraynalılar bu yay yenidən UEFA Avropa Liqasında mübarizə aparacaq. Mariupol təmsilçisi yarışa 3-cü təsnifat mərhələsindən başlayacaq.\n18:30. Qəbələ – Mariupol\nHendek Atatürk stadionu


Paget xəstəliyi – fizioterapevt.az\nfizioterapevt.azumumi reabilitasiyaPaget xəstəliyi\nPaget xəstəliyi osteoporoz (sümük əriməsi) xəstəliyinin tam tərsidir. Bu xəstəliyə tutulan insanlarda əvvəlcə çox sümük dağılması meydana gəlir, bədən buna qarşılıq olaraq sümük istehsalını artırır. Ancaq artan bu sümük istehsalı nizamsız və həddindən artıq olduğu üçün yaranan sümük toxumaları osteporozda olduğu kimi zəif və kövrəkdir. Paget xəstəliyi bu istiqaməti ilə osteoporoza bənzəyir.\nAzalan sümük toxumasının yerini birləşdirici toxuma tutur. Sıx bir damar şəbəkəsi ilə örtülü olan bu toxumaya kalsium duzları çökməsiylə yeni bir sümük toxuması meydana gəlir. Yeni yaranmış sümük toxuması normal quruluşunu itirmişdir və “Pagetli sümük” olaraq adlandırılır. Bunlarda əhəmiyyətli ölçüdə forma pozğunluğu ortaya çıxır.\nPaget xəstəliyi olduqca nadir görülən və ümumiyyətlə 50 yaş üzəri fərdlərdə görülür.\nXəstəliyin ilk əlaməti sümük ağrısıdır. Kiçik travmalarla meydana gələn qırıqlar, oynaq ağrıları, sinirlərdə ağrı və kırığın gec sağalması isə daha sonralar ortaya çıxan şikayətlərdir. Ayrıca Paget xəstələrində inadçı baş ağrısı, baş gicəllənməsi, eşitmə itkisi, görmə pozuqluqları, əzələ gücsüzlüyü, danışma pozğunluğu və iflic kimi simptomlarla da ortaya çıxır.\nDiaqnoz rentgen müayinəyə əsasən qoyulur.\nPaget xəstəliyinin hələ müalicəsi yoxdur, ancaq xəstəliyin simptomlarını azaldıcı müalicə üsulları vardır.\nPaget xəstələrinə fizioterapiya və reabilitasiya çərçivəsində fizioterapevt tərəfindən ağrıya istiqamətli fizioterapiya agentləri tətbiq olunur.


Məlum olduğu kimi, Prezident İlham Əliyev öz çıxışlarında, yerli və xarici mediaya müsahibələrində dəfələrlə rəsmi Bakının sülhməramlı kontingentin məsuliyyət zonasında yerləşən ərazilərə səfərlərlə bağlı Rusiya tərəfinə iradlarını çatdırıb.\n“Laçın dəhlizi bizim nəzarətimizdədir. <…> Biz orada istənilən maşını saxlaya bilərik və heç kim bizə heç nə deyə bilməz”, - İlham Əliyev yanvarın 12-də yerli telekanallara müsahibəsi zamanı Fransa prezidentliyinə namizəd Valeri Pekresin Qarabağa səfərini şərh edərkən belə deyib.\nErmənistanın “Aravot” qəzeti Azərbaycan dövlət başçısının sözügedən açıqlamaları ilə bağlı Rusiya Xarici İşlər Nazirliyinə sorğu ilə müraciət edib.\nRusiya Xarici İşlər Nazirliyi öz cavabında xatırladıb ki, Rusiya sülhməramlı kontingenti Rusiya Federasiyası, Azərbaycan və Ermənistan liderlərinin 10 noyabr 2020-ci il tarixli bəyanatına uyğun olaraq qoşunların təmas xəttinin perimetri boyunca və Laçın dəhlizində yerləşdirilib. .\nQeyd olunur ki, sözügedən bəyanatın 6-cı bəndinə əsasən, Laçın dəhlizi Rusiya sülhməramlılarının nəzarətindədir. Azərbaycan vətəndaşların, nəqliyyat vasitələrinin və yüklərin dəhlizin hər iki istiqamətində hərəkətinin təhlükəsizliyinə təminat verir.\n“Rusiya sülhməramlı kontingentinin komandanlığı Azərbaycan və Ermənistan tərəflərinə yaxşı məlum olan xarici ölkə vətəndaşları və beynəlxalq təşkilatlar da daxil olmaqla, sülhməramlı əməliyyat zonasına səfər etmək qaydasını müəyyən edib. O cümlədən Rusiya sülhməramlılarına belə səfərlər barədə ağlabatan müddətdə və lazımi qaydada məlumat verilməsi nəzərdə tutulub”, - erməni nəşrinin Rusiya Xarici İşlər Nazirliyinin cavabından gətirdiyi sitatda belə deyilir. (moderator.az)


Latviyanın yerli idarəetmə orqanları Sumqayıt şəhəri ilə əməkdaşlıq etməkdə maraqlıdırlar - AZƏRTAC – Azərbaycan Dövlət İnformasiya Agentliyi\nLatviyanın Azərbaycandakı səfiri Yuris Maklakovs və ölkəmizdə səfərdə olan Latviyanın yerli idarəetmə orqanlarının rəhbərləri Sumqayıta səfər ediblər.\nAZƏRTAC xəbər verir ki, səfər çərçivəsində qonaqlarla keçirilən görüşdə Sumqayıtın tarixi, sosial-iqtisadi inkişafı, sənaye potensialı, şəhərdə son illərdə həyata keçirilən layihələr haqqında ətraflı məlumat verilib.\nBildirilib ki, Sumqayıtla dünyanın müxtəlif şəhərləri arasında qardaşlıq və tərəfdaşlıq münasibətləri mövcuddur və bu əlaqələr getdikcə inkişaf edir. Qardaşlaşmış şəhərlərlə müxtəlif sahələrdə birgə layihələr həyata keçirilir.\nSəfir Yuris Maklakovs Latviyanın yerli idarəetmə orqanlarının Sumqayıt şəhəri ilə əməkdaşlığın qurulmasında maraqlı olduqlarını vurğulayıb.\nİki ölkə arasında əlaqələrin inkişaf etdiyini vurğulayan latviyalı diplomat qeyd edib ki, Riqada "Azərbaycan Ticarət Evi" açılıb və ilin sonunda Azərbaycanda da “Latviya Ticarət Evi” fəaliyyətə başlayacaq. Bu istiqamətdə atılan addımlar iki ölkə arasında iqtisadi əlaqələrin genişləndirilməsi işinə öz töhfəsini verəcək.\nLatviya Yerli İcra Orqanları İttifaqının sədri Galts Kamiskis ölkəsində meriyaların və bələdiyyələrin fəaliyyəti barədə məlumat verib. O, şəhərlər arasında qarşılıqlı əlaqələrin qurulmasından və təcrübə mübadiləsinin əhəmiyyətindən danışıb.\nLatviyanın şəhər bələdiyyələrinin sədrləri Sumqayıtda ilk dəfə olduqlarını bildirib və gördüklərindən heyran qaldıqlarını vurğulayıblar.\nAZERTAG.AZ :Latviyanın yerli idarəetmə orqanları Sumqayıt şəhəri ilə əməkdaşlıq etməkdə maraqlıdırlar\nLatviya Yerli İcra Orqanları İttifaqının sədri: Azərbaycan məhsulları ölkəmizdə yaxşı tanınır


Ve Dağlardan Səda Gəldi - Khaled Hosseini - 1000Kitap\nVe Dağlardan Səda Gəldi\n504 sayfa ·\nTahmini okuma süresi: 14 sa. 17 dk.\nAzerice · Türkiye · Qanun Nəşriyyatı · 2013 · Karton kapak · 9789952265842\n1952-ci ilin Əfqanıstanı. Abdulla və bacısı Pəri ataları və ögey anaları ilə birlikdə kiçik Şadbağ kəndində yaşayır. Ataları Sabur ailəsini yoxsulluq və sərt qışdan çıxarmaq üçün daim iş axtarışındadır. Elə adı kimi gözəl olan Pəri Abdullanın hər kəsidir. Bacısına qardaşdan çox valideyn olan Abdulla onun uğrunda hətta qurban getməyə hazırdır. O, Pərinin sevdiyi lələyi əldə etmək üçün yeganə ayaqqabılarından da keçməyə razı olur. Hər gecə balaca çarpayıda qol-boyun, ayaqları bir-birinə dolaşmış halda yatırlar. Bir gün bacı-qardaş ataları ilə birlikdə səhralıqdan keçərək Kabilə səfər edir. Pəri və Abdulla onları bir-birindən ayrı salacaq taledən xəbərsizdir. Bəzən insan əlini xilas etmək üçün bir barmağından keçməli olur. Xalid Hüseyni nəsillər və qitələr aşaraq Kabildə başlayıb, Paris, San Fransisko və yunan adası Tinosa qədər gedib çıxan bir hekayə ilə kimliyimizi və həyatımızı müəyyən edən bağlılıqlardan bəhs edir. Müəllif əzizlərimizə qarşı rəftarımızı, etdiyimiz seçimlərin nəticələrini və ən yaxın hesab etdiyimiz kimsələrin ən gözlənilməz davranışlarını insanın daxilinə nüfuz edən bir müdriklik, dərinlik, uzaqgörənlik və mərhəmətlə araşdırır.


Kişilər qadınlardan niyə üstün sayılır? -Açıqlama - Medianews\nKişilər qadınlardan niyə üstün sayılır? -Açıqlama\nNəşr edilib: 2015/01/16 19:38 Rubrika: Cəmiyyət Baxış sayı: 610 Müəllif: Turan\nHansı qadınlarla evlənmək olmaz? – SİYAHI\nHicablı xanımlar dənizdə çimə bilərmi? –…\nQadın-kişi bədənindəki fərqlər nədir ?


Ağcabədidə "Azərbaycanda dövlət din münasibətləri: tarix və müasirlik" mövzusunda ikigünlük seminar-müşavirə keçirilib - AZƏRTAC - Zəif görənlər üçün\nSentyabrın 26-da və 27-də Dini Qurumlarla İş üzrə Dövlət Komitəsi (DQİDK) və Ağcabədi Rayon İcra Hakimiyyətinin (RİH) birgə təşkilatçılığı ilə "Azərbaycanda dövlət din münasibətləri: tarix və müasirlik" mövzusunda ikigünlük seminar-müşavirə keçirilib.\nKomitədən AZƏRTAC-a bildiriblər ki, dindarların, hüquq mühafizə orqanlarının rəhbərlərinin, dini icma sədrlərinin, gənclərin və ictimaiyyətin digər nümayəndələrinin iştirak etdiyi tədbirdə çıxış edən giriş sözü ilə açan Ağcabədi Rayon İcra Hakimiyyətinin başçısı Şahin Məmmədov mövzunun əhəmiyyətindən danışıb. O, Ağcabədidəki dini durum barədə də məlumat verib və bildirib ki, rayon ərazisində dini durum sabitdir. Vurğulayıb ki, bu gün Azərbaycan dünyada, o cümlədən İslam aləmində vəhdətin, həmrəyliyin gücləndirilməsinə mühüm töhfələr verir.\nDQİDK sədrinin birinci müavini Səyyad Salahlı çıxışında bildirib ki, müstəqil respublikamızın qazandığı uğurlar heç şübhəsiz ki, ümummilli lider Heydər Əliyevin fəaliyyəti ilə birbaşa bağlıdır. Onun sözlərinə görə, ölkəmizdə bütün sahələrdə olduğu kimi, dini sahədə də problemlər aradan qaldırılıb, dövlət-din münasibətləri yeni mərhələyə qədəm qoyub. Səyyad Salahlı onu da deyib ki, Prezident İlham Əliyev tərəfindən dini sahəyə, dindarlara diqqət və qayğı göstərilir. Bu gün dövlət başçımızın tapşırığı və şəxsi nəzarəti ilə Azərbaycanda onlarla dini abidə yerləri dövlət tərəfindən əsaslı şəkildə təmir və bərpa edilərək dindarların istifadəsinə verilib.\nDövlət Komitəsi sədrinin birinci müavini vurğulayıb ki, xalqımızın milli-mənəvi dəyərlərinin və çoxəsrlik adət-ənənələrinin qorunub saxlanılması, inkişaf etdirilməsi, dövlət-din münasibətlərinin tənzimlənməsi istiqamətində böyük işlər görülməkdədir.\nDini radikalizmə mübarizə, dini maarifləndirmə tədbirlərindən də danışan Səyyad Salahlı radikalizm və ekstremizmlə mübarizədə hər kəsi, o cümlədən din xadimlərini fəal olmağa çağırıb. Bildirib ki, bu işdə bütün cəmiyyət aktiv iştirak etməlidir. Müasir dövrdə radikalizm dünya miqyasında narahatlığa səbəb olan problemlərdən biridir. Dini radikalizm azlıq təşkil edən din mənsublarına qarşı fiziki-mənəvi təzyiqlər başda olmaqla, din adına törədilən terror aktlarınadək müxtəlif formalarda özünü göstərir. Bəşəriyyətin “qarayara”sına çevrilən radikalizmi, o cümlədən dini radikalizmi tamamilə yox etmək imkansız olsa da, onun qarşısını almaq, təhlükənin minimum həddə qalmasına nail olmaq və inkişaf etməsi üçün şəraitin yaranmasına imkan verməmək hər bir ölkənin milli təhlükəsizliyinin təmin olunması baxımından mütləqdir. Bu baxımdan dini radikalizmlə mübarizədə ən mühüm vasitə maarifləndirmə hesab edilir.\nDin 2019-09-27 15:21:00


1918-ci il sentyabrın 15-də Bakının erməni-daşnak və bolşevik birləşmələrinin işğalından azad olunmasının 103-cü ildönümü münasibətilə İstanbulun Ədirnəqapı məzarlığında Qafqaz İslam Ordusunun komandanı Nuru paşa və onunla birlikdə döyüşmüş 27 əsgərin dəfn edildiyi məzar-abidə kompleksi ziyarət olunub.\nİstanbul Türkiyə-Azərbaycan Dərnəyinin (İSTAD) təşkilatçılığı ilə keçirilən tədbirin iştirakçıları Nuru paşanın məzarüstü abidəsi önünə gül dəstələri düzüblər.\nMərasimdə çıxış edən İSTAD-ın sədri Səfər Qaraqoyunlu Qafqaz İslam Ordusu və Nuru paşanın Türkiyə, Azərbaycan və bütün Türk dünyası üçün tarixi xidmətləri olduğunu bildirib. Vurğulayıb ki, 1918-ci ildə Osmanlı dövləti tərəfindən Azərbaycan Xalq Cümhuriyyətinin köməyinə göndərilən, Bakının erməni daşnak-bolşevik işğalından azad olunmasında böyük rol oynayan Nuru paşanın və əsgərlərinin daim dərin ehtiramla anılması iki qardaş ölkənin vətəndaşlarının onlara vəfa borcudur.\nBildirilib ki, Osmanlı ordusu Bakının azad olunması üçün keçirdiyi hərbi əməliyyatlarda 1130 şəhid verib. 1918-ci ildə Bakının azad edilməsinin tariximizin ən böyük zəfərlərindən biri olduğunu deyən Səfər Qaraqoyunlu qeyd edib ki, aradan uzun illər keçməsinə baxmayaraq, Qafqaz İslam Ordusunun qardaşlıq köməyi heç vaxt unudulmayacaq və Azərbaycan xalqı tərəfindən daim minnətdarlıq hissi ilə xatırlanacaq.\nTədbirdə ziyalılar, ictimaiyyət və media nümayəndələri iştirak ediblər.


Xırdalanda Vaqif Yusiflinin 70 illik yubleyiq qeyd olundu » Absheron.info.az\nTarix:30 apr 16:34 Bölmə:gundem, medeniyyet\nXırdalanda Vaqif Yusiflinin 70 illik yubleyiq qeyd olundu\nAbşeron rayon Mərkəzi Kitabxanasında AMEA Ədəbiyyat İnstitutunun tənqid şöbəsinin müdiri, filologiya elmləri doktoru, Əməkdar Mədəniyyət İşçisi , ən başlıcası sevimli və səmimi insan Vaqif YUSİFLİnin 70 illiinə həsr olunmuş silsilə tədbirlərdən biri keçirildi.\nTədbirdə Abşeron rayon MKS-in direktoru Məlahət Yusifqızı Abdullayeva tədbiri açıq elan etdi və Vaqif YUSİFLİnin səmimiliyi və yaradıcılığı haqqında danışdı. Firdovsi Cəfərxan, Hacı İsrafil, Hafiz Rüstəm, Rəfail Laçınlı, Nurəddin Mirzəxanlı, Mürvət Qədimoğlu, Mina Rəşid, Nuridə Misir, Narıngül, Aləmzər Sadıqqızı, Cavanşir Əsgər, Şəfəq Sahibli, Xaliq Laçınlı, Telli Sənəm Borçalı, Ədalət Nicat, Xürrəm Qafanlı, İltimas Səmimi, Meyvə Allahyarqızı, Yaşar Şirvanlı, Səmayə Güləliqızı, Balayar Sadiq, Mehman Göytəpəli, Ruslan Məmmədov, Mütalib Tahiroğlu, Pərvanə Muradova, Azad Qəlbinur, Vüsal Ağayev və b. səbəbkar və sənətkar haqqında xoş sözlər söyləyib, arzularını bildirdi, onun yaradıcılığını incələdi və daha böyük uğurlar arzuladılar. Vaqif YUSİFLİnin çıxışları çox maraqla dinlənildi. Onun kitablarından ibarət sərgi nümayış olundu və həmin kitabları müəllif kitabxananın fonduna bağışladı\nVaxt var idi Məmməd Kərəm var idi gundem, medeniyyet Xırdalan şəhər Mərkəzi kitabxanasında Azad Qəlbinurun kitab təqdimatı gundem, tedbirler, medeniyyet Yazıçı Səyyarə Məmmədli Xırdalanda oxucuları ilə görüşdü gundem, medeniyyet NURƏDDİN MİRZƏXANLI -70 gundem, tedbirler “Bu sevgiyə ölüm gəldi” - KİTAB TƏQDİMATI gundem, hadise


Deprecated: preg_replace(): The /e modifier is deprecated, use preg_replace_callback instead in /home/davam/public_html/engine/modules/show.full.php on line 292 davam.az - BÜTÖV AZƏRBAYCAN ADINA! > Çap səhifəsi > Ermənistanın təcavüzkar siyasətindən erməni xalqı da əziyyət çəkir\ndavam.az - BÜTÖV AZƏRBAYCAN ADINA! > Diaspor > Ermənistanın təcavüzkar siyasətindən erməni xalqı da əziyyət çəkir\nErmənistanın təcavüzkar siyasətindən erməni xalqı da əziyyət çəkir\nFariz Hüseynli: "Diasporumuzun passiv kütləsi var ki,\nbunları aktivləşdirmək lazımdır"\nMüsahibim ABŞ-ın Şimali Dakota Dövlət Universitetində maliyyə üzrə müəllimlik edən Fariz Hüseynlidir.\n- Fariz müəllim, ilk öncə, Amerika -Azərbaycan münasibətlərindən danışmağınızı istərdim.\n- ABŞ-la Azərbaycan arasında əlaqələr iqtisadi-siyasi və sosial sahələrdə davam edir. Enerji təhlükəsizliyi, beynəlxalq terrorizmə qarşı mübarizə sahəsində, informasiya texnologiyalarının inkişafı sahəsində əməkdaşlıq artır. İkitərəfli ticarətin həcminə görə (2 mlrd. dollardan çox) Azərbaycan MDB-də ABŞ-ın əsas tərəfdaşlarından sayılır. ABŞ Azərbaycan iqtisadiyyatına ən çox investisiya qoyan ölkələrdəndir.\nSiyasi arenada ABŞ Minsk Qrupunun həmsədri olduğuna görə ikitərəfli münasibətlərdə həmişə Dağlıq Qarabağ mövzusu yer alır və elə sırf bu baxımdan ABŞ-la əlaqələr mühümdür.\nBunlarla yanaşı təhsil, səhiyyə kimi sahələrdə, demokratiya və vətəndaş cəmiyyətinin inkişaf etdirilməsi məsələsində əməkdaşlıq daha da artmalıdır. İki ölkə arasında həm universitetlər, həm də dövlət səviyyəsində təhsil mübadiləsi artmalı, xaricdə təhsil proqramı üzrə ABŞ-a daha çox tələbə göndərilməlidir.\n- Azərbaycan diasporunun hazırkı vəziyyətini necə izah edərdiniz?\n- Əlbəttə 5-10 il əvvəllə müqayisədə diasporumuz daha aktivdir, daha çox təşkilatla təmin olunub və müxtəlif sahələrdə iş görmək qabiliyyətinə malikdir. Hazırda hələ 50-ci illərdə qurulan təşkilat olan Amerika Azərbaycanlıları Cəmiyyəti ilə bərabər ABŞ Azərbaycanlıları Şəbəkəsi, Amerika Azərbaycanlıları Şurası, Vaşinqton Azərbaycan Araşdırmaları Mərkəzi və Demokratiya uğrunda Amerika Azərbaycanlıları kimi təşkilatlar mövcuddur. Bunların bəziləri diaspora üzvlərinin siyasi həyatda, bəziləri elmi sferada, digərləri isə Azərbaycanda gedən proseslərə reaksiya verilməsi ilə bağlı fəaliyyətlər görürlər.\nTəbii ki, çatışmazlıqlar var. Diasporumuzun passiv kütləsi var ki, bunları aktivləşdirmək lazımdır. Diasporanın gənc olması buna təsir edir. Həm də bu təşkilatlar daha çox könüllülük prinsipi ilə çıxış edirlər. Artıq vaxt gəlib çatıb ki, təşkilatlar dəyişsinlər, maliyyə vəsaiti cəlb edib maaşlı işçilər tutsunlar . Yoxsa təşkilatlarımız elə yerində sayacaqlar. Təəssüf ki, bizim hələ də ingilis dilli müstəqil xəbər-portal xarakterli bir saytımız yoxdur. Bunun üçün gərək müxtəlif sahələrdə fəaliyyət göstərən azərbaycanlılar cəlb edilsin, həm də keyfiyyətli jurnalistlərimiz fəaliyyət göstərsin. Yaxşı olardı ki, ABŞ-a çoxlu jurnalist-tələbə göndərilsin.\n- Qarabağ problemi Azərbaycan və Ermənistan iqtisadiyyatına nə kimi təsir göstərdi?\n- Aydındır ki, problem hər iki ölkənin iqtisadiyyatına mənfi təsir edir. Azərbaycan təbii ehtiyatlarına görə daha üstündür və iqtisadiyyatını artıra bilir. Həm də bununla danışıqlar masasında uğura nail olmaq istəyir. Amma təbii ehtiyatların da mənfi təsirləri var ki, gərək ölkədə bununla bağlı tədbirlər görülsün. İqtisadi fəaliyyətin, iqtisadi artımın sosial-iqtisadi inkişafa transfer edilməsi vacibdir. Hələ ki, bu sahədə çox iş qalır.\nErmənistanın təcavüzkar siyasətindən erməni xalqı da əziyyət çəkir. Ölkənin iqtisadiyyatı Azərbaycandakı kimi imkanlara sahib deyil və xaricdən yardımlara sıx bağlıdır. Gərək ki, erməni xalqı və sağlam fikirli erməni ziyalıları Azərbaycan torpaqlarından çəkilib regional əməkdaşlıq vasitəsilə ölkələrin və xalqın inkişafına mərkəzlənsinlər. Yoxsa Ermənistan seruma bağlı, qonşularına qarşı nifrət dolu ölkə kimi qalacaq.\n- Bu problemin həllini nədə görürsünüz?\n- Problemin həlli ondadır ki, Ermənistan işğal etdiyi Azərbaycan torpaqlarından çəkilməlidir. Başqa bir həll yolu yoxdur. Bunu ya hərbi yolla etmək lazımdır ki, şəxsən mən arzu etməzdim. Sülh yolu ilə də gərək hər iki ölkədə xalqlar bir-birinə düşmənçilik bəsləməsin. Xüsusən Ermənistanda insanlar Azərbaycanın ərazi bütövlüyünə hörmət etməlidir.\nErmənistanı sülhə məcbur etmək üçün həm də Dağlıq Qarabağda erməni əhalisinin normal yaşaya biləcəyinə inandırmaq lazımdır. Bunun üçün də Azərbaycan həm iqtisadi inkişafa, həm də vətəndaş cəmiyyəti sisteminin qurulmasına, vətəndaş-hökümət əlaqələrinin sıx inkişafına nail olmalıdır. Demokratik cəmiyyət şərt deyil, amma vacib amildir. Ermənistanda hər gün təbliğat gedir ki, sanki sovet vaxtı Azərbaycanda onları əzirdilər. Bunun yalan olduğunu və ölkədə normal cəmiyyət qurub hər bir milli azlığın normal yaşaya biləcəyini göstərməliyik. Bəlkə onda ermənilər də öz ölkələrində bizə oxşar normal cəmiyyət qurmaq istəsinlər.\n- Güneydə baş verən hadisələri dəyərləndirməyinizi istərdim...\n- Bu hadisələr ilə bağlı birbaşa məlumatım olmasa da mən arzu edirəm İran höküməti azərbaycanlıların tələblərini nəzərə alsın. Bu tələblər yüz illər keçsə də itən deyil və problemlər həll edilməsə istənilən vaxt xırda bir qığılcım böyük dalğalar yaradacaq və İranın bütövlüyünü təhlükəyə salacaq.\n- Sonda onu demək istərdim ki, mətbuat nümayəndələri ABŞ-da yaşayan azərbaycanlılarla daha sıx əlaqə qursunlar, təhsil almaq üçün ABŞ-a gəlməyə çalışsınlar və burada qalıb diasporumuzun fəaliyyətinə kömək olsunlar. Doğrudan da savadlı, bacarıqlı və aktiv jurnalistlərə ehtiyacımız var. Arzu edərdim belə müsahibəni sizə ABŞ-da bir media orqanında çalışarkən verim.\nHəm də müxtəlif sahələrdə fəaliyyət göstərən dövlət qurumları ABŞ-da müxtəlif sahələrdə uğur qazanıb çalışan həmyerlilərimizlə əlaqələr qurub onların təcrübəsindən, biliyindən bəhrələnsinlər. Ümid edirəm bu əməkdaşlıq ölkəmizin uğurlarını artıracaq.


Dmitri Solonnikov: Avropa Parlamentinin qəbul etdiyi qətnamə Azərbaycanın ciddi diplomatik qələbəsidir » Atributinfo.az\n16 yan 14:17siyaset\nAvropa Parlamentinin Azərbaycanın ərazi bütövlüyünü dəstəkləyən və avropalı məmurları Avropa İttifaqının xarici siyasətinə əməl etməsinə məcbur edən “Avropa İttifaqının xarici siyasət və təhlükəsizlik sahəsində ümumi siyasəti barədə” qətnaməni qəbul etməsi Azərbaycanın ciddi diplomatik qələbəsidir.\nBunu rusiyalı politoloq Dmitri Solonnikov deyib. Onun sözlərinə görə, bu sənəd bəzi müddəalara əsaslanaraq Dağlıq Qarabağ münaqişəsi ilə bağlı bəzi məsələləri müzakirəyə çıxarmağa və daha konkret sənədlər qəbul etməyə imkan verəcək: “Azərbaycan tərəfinin öz mövqeyinin təbliğ olunmasında daha çox əsası olacaq. Bu, həm də Dağlıq Qarabağ münaqişəsindən əziyyət çəkmiş məcburi köçkünlərin problemlərinə də şamil oluna bilər”.\nAvropa Parlamentinin ayr-ayrı deputatlarının mövqeyinə gəldikdə isə politoloq bildirib ki, onların adətən bu və ya digər məsələlərin hüquqi parametrlərilə bağlı öz təsəvvürləri olur, ona görə də bu məsələdə illüziyaya qapılmaq lazım deyil: “Bu qətnamənin qəbul olunmasına səs vermiş deputatlar çətin ki, özlərini onun çərçivələri daxilində məhdudlaşdırılmış hiss etsinlər. Bu, həm alternativ məlumatların yayılmasına, həm də Ermənistan tərəfinin dəvəti ilə Azərbaycanın işğal olunmuş ərazilərinə səfərlərə aiddir”.\nD.Solonnikov sonda əlavə edib ki, qəbul olunmuş “Avropa İttifaqının xarici siyasət və təhlükəsizlik sahəsində ümumi siyasəti barədə” qətnamə Azərbaycanın xarici siyasi uğurudur, amma bu, yekun qələbə deyil.\nTbilisidə Avropa İttifaqının parlament konfransı işə başlayıb dunya Meksika parlamentinin sədri ilə görüşdə Dağlıq Qarabağ münaqişəsi müzakirə ... siyaset Avropa Parlamentinin üzvü: Dağlıq Qarabağın işğalı regionun sabitliyinə ən ... siyaset "Sənəd uydurma faktlar əsasında hazırlanıb" - Ziyafət Əsgərov siyaset Prezident Avropa İttifaqının xüsusi nümayəndəsini qəbul edib siyaset


Saat məlumatları ‣\nQol saatı hər geyimə uyğun gələn, heç vaxt dəbdən düşməyən, lazımlı aksessuardır. Qadın və kişi saatları sahiblərinin xasiyyətini və xarizmasını mükəmməl şəkildə vurğulayan xronometrlərdir.\nMexanizmin enerji aldığı mənbəyə görə saatlar iki cür olurlar: elektron saatlar və mexaniki saatlar.\nMexaniki saatlar. Mexanizmin enerji qaynağı olaraq sıx sarılmış purjin istifadə olunur. Purjin yavaşca fırlanmağa başlayanda mexanizm siferblatın üzərindəki əqrəbləri hərəkətə gətirir. Mexaniki saatlar tez-tez avtomatik sarğı adlanan qurğu ilə təchiz olunur. Onları avtomatik saat da adlandırırlar.\nBu qurğu saat yavaşlayan zaman mexanizmin əlavə burulmasına imkan yaradır. Bu detalın təmiri çox çətindir.Bu detal saatları qalınlaşdırır və ağırlaşdırır ki, bu da qadın saatları üçün qəbuledilməzdir. Ancaq düzgün istifadə və vaxtında prafilaktika olsa, saat on illərlə rahat işləyə bilər.\nMexaniki saatlardan fərqli olaraq, kvars (elektron) saatlarda enerji mənbəyi günəş və ya adi batareyadır. Kvars saatlarda hərəkət mexanizmi - çarx, kristal kvarsla əvəz olunur. Kvars saatlarda mexaniki saatlardan fərqli olaraq, rəqəmli sferblatdan başqa rəqəmli displey də olur.\nKvars saatı yüksək dəqiqliyə malikdir, bununla da mexaniki saatdan fərqlənən üstünlüyüdür. Əgər kvars saatları uzun müddət istifadə etməsəniz, onun dayanacağından narahat olmayın. Təəssüf ki, əbədi heç nə yoxdur, kvarsın kristalı zamanla köhnəlir, bu da saatın qabağa qaçmasına səbəb olur.\nRəqəmsal displeyi olan kvars saatları Elektron saatlar adlandırırlar. Onlarda elektrik generatorunun toxunuşu siqnallara çevrilir, bu da saatın displeyində dəyişən dəqiqə və saniyə olaraq görsənir. Əqrəblərlə bərabər rəqəmsal displeyində olduğu hibrid versiya da var. Elektron saatların dala qalması və ya qabağa qaçması halında yenisini qurmaqla göstəricini düzəltmək olar, ancaq generator əvvəlki kimi qalacaq, yalnız bəzi modellərdə bu dəyişiklik tezliyin düzəlməsinə siraət edir.\nİstənilən halda seçim özünüzündür. Bəziləri mexaniki saatlara, bəziləri isə kvars saatlara üstünlük verirlər. Əsas odur ki, istifadə etdiyiniz saat rahat və tam ürəyinizcə olsun.\nTarix: 4 may 2021


“SURƏT HÜSEYNOV BU GÜN DƏ BİZƏ HƏDƏ-QORXU GƏLİR…” – Keçmiş baş prokurordan sensasiyalı açıqlamalar | AzPolitika – onlayn siyasi-ictimai qəzet\nDərc olunub: 11/06/2019 - 12:54\n“Surət elə bu 700 dustaqla ölkəmizi viran qoydu…”\nAXC hakimiyyəti zamanı baş prokuror vəzifəsini tutmuş İxtiyar Şirinlə 4 iyun 1993-cü ildə Gəncədə baş verən hadisələri – qiyam mövzusunu müzakirə etmişik.\n“AzPolitika.info” keçmiş baş prokurorla söhbəti təqdim edir:\n- İxtiyar bəy, 1993-cü ilin Gəncə qiyamı yaddaşınızda necə qalıb?\n– Hadisə yaddaşımda Azərbaycana fəlakət gətirən tədbir kimi qalıb. Azərbaycanda hər şeyi alt-üst edən, müstəqilliyə ziyan vuran, torpaqlarımızın itirilməsinə səbəb olan, demokratik inkişafın qarşısını alan hadisə kimi xatırlayıram.\n- Hadisənin üzərindən 26 il keçir. Sizin bu qiyamla bağlı fikirlərinizdə bir dəyişiklik baş veribmi?\n– Xeyr, heç bir dəyişiklik baş verməyib. Əvvəl necə düşünmüşəmsə, indi də o cür düşünürəm.\n- Qiyam zamanı necə oldu ki, qiyamçılar sizi girov götürdülər?\n– Bu haqda çox danışılıb. Deyilib ki, filan vəzifəli şəxsləri qiyamçılar həbs edib. Əslində o zaman 500-ə qədər vəzifəli şəxs və hərbçi həbs edilmişdi. Gəncədəki anbarlar, zirzəmilərin hamısı Azərbaycanın dövlət adamları ilə doldurulmuşdu. Bu proses Rusiyanın Baş Kəşfiyyat İdarəsinin nəzarəti altında həyata keçirilirdi. Rusiya Baş Kəşfiyyat İdarəsinin Gəncədəki bölməsinə uzun müddət rəhbərlik edən Şerbakın kürəkəni deyilən Surət Hüseynov da bu işlərin başında dayanmışdı.\n- Maraqlıdır, həbs edildikdən sonra Surət Hüseynov sizdən nə soruşdu, nə tələb edirdi?\n– Əsasən hədə-qorxu gəlinirdi. Yəni siz kimsiniz, Gəncəyə niyə gəlmisiniz, sizi öldürəcəyik, məhv edəcəyik və s. Surətlə görüşüm bir an olub. Surət AMİP-in nümayəndələri, cinayətkar şəxslərlə birlikdə həbs edilən dövlət adamlarını bir-bir gətizdirib təhqir edir, daha sonra zirzəmiyə göndərirdi. Mən də eyni ilə Surətin, AMİP nümayəndələrinin olduğu yerə gətirilmişəm və orada hədə-qorxu gəldilər, təhqir edildim. Orada da bəyan etmişəm ki, nə Surət Hüseynovu tanıyıram, nə də başqasını. Sonra da məni zirzəmiyə göndərdilər.\n- Bəs Prezidentin həbsinə sanksiya məsələsi necə oldu? Bunu da hədə-qorxu altında tələb etdilər?\n– Sanksiyanı Nemət Pənahlı, Əli Ömərov və Surət Hüseynov birlikdə hazırlayıb. Bu saxta sənəd idi və bu barədə məhkəmənin qərarı da var. Məhkəmə qərarı ilə bəyan olunub ki, İxtiyar Şirin sanksiya haqqında qərar verməyib.\n- Çox maraqlıdır…\n– Mən Əli Ömərovu bu böhtana görə məhkəməyə verdim. Məhkəmə də qərar çıxardı ki, İxtiyar Şirin Əbülfəz Elçibəy haqqında sanksiya verməyib. Əli Ömərov dəstəsi ilə bu qərarı ləğv etdirmək üçün Ali Məhkəməyə qədər getdi. Amma Ali Məhkəmə yerli məhkəmənin qətnaməsini qüvvədə saxladı.\n- Bu məhkəmə prosesi nə vaxt olub?\n– 2013-cü ildə.\n- “Gəncə işi” uzun müddət açıq saxlanılmışdı. Nəhayət, bu iş bağlanıbmı?\n– Yox, “Gəncə işi” hələ də açıq saxlanılıb. Bu da bir təzyiq vasitəsidir. Bu cinayət işi bu gün də açıq saxlanılıb.\n- Qiyamın qarşısı almaq olardımı?\n– Qiyamın qarşısını almalı olan hakimiyyət nümayəndələri bu suala cavab verməlidir. Siz bu barədə Pənah Hüseynə, müdafiə nazirinə sual edin. Mən onu deyə bilərəm ki, qiyamın qarşısı alınmalı idi. Müvafiq dövlət orqanları, bu işlə bilavasitə məşğul olan və məsuliyyət daşıyan dövlət orqanları bunun qarşısını almalı idi.\n- Niyə almadılar?\n– Niyə baş prokuror Gəncəyə gedə bilir, ona aid olan məsələləri həll edə bilir, amma digər vəzifəli şəxslər Gəncəyə getmirlər və hər şey özbaşına qalır?! Bu suala cavab tapılmalıdır. Bəzən deyirlər ki, həmin vaxt baş prokurorun Gəncədə nə işi vardı. Əslində, hamı Gəncəyə getməli idi. Təəssüflər olsun ki, öz məsuliyyətini başa düşənlər az oldu.\n- Sizin Gəncəyə getməyinizdən Prezidentin məlumatı vardı?\n– Mən öz təşəbbüsümlə getdim.\n– Gördüm Gəncədə vəziyyət ağırdır. Cinayətkar dəstələrə qarşı hər kəs öz üzərinə düşəni yerinə yetirməli idi. Mən də vəzifəmi yerinə yetirmək məqsədilə Gəncəyə getdim.\n- Getməzdən əvvəl Surət Hüseynova cinayət işi açılmışdımı?\n– Bəli, Surətin haqqında 3 cinayət işi qaldırılmışdı. Məsələ təkcə 4 iyunla bağlı deyildi. Biz cinayət işi qaldırıb istintaq, təhqiqat işi aparırdıq.\n- Surət Hüseynova 3 cinayət işi açan prokuror kimi onun ifadəsini almışdınızmı?\n– Surətin dəstəsinə yaxın düşmək mümkün deyildi. Onlar cinayətkar dəstə idi, bu haqda respublika rəhbərliyi məlumatlı idi. Surəti ifadə verməyə gətirmək üçün təcili tədbirlər görülməli idi. Biz bununla əlaqədar dəfələrlə Müdafiə Nazirliyinə müraciət etmişdik. Ancaq heç bir tədbir görülmədi. O zaman Rəhim Qazıyevlə bağlı da cinayət işi açmışdıq. Eləcə də həbsxanalardan 700 cinayətkar məhbusun qanunsuz azad edilərək Surət Hüseynovun dəstəsinə qatılması faktına dair cinayət işi qaldırmışdıq. Bu qiyamdan az əvvəl olmuşdu. Surət elə bu 700 dustaqla ölkəmizi viran qoydu.\n- 700 məhbusu kim azad etmişdi?\n– Həbsxanalara nəzarət və rəhbərlik edən şəxslər.\n- Siz, Prezident Elçibəyin imzaladığı Qızıl Amnistiya Aktı ilə azadlığa çıxan məhbusları nəzərdə tutursunuz?\n– Xeyr. Onun buna aidiyyəti yoxdur. Amnistiya Milli Məclisdə qəbul olundu və sonra insanlar azadlığa buraxıldı. Mən dediyim 700 məhbusun bu amnistiya ilə yaxından-uzaqdan əlaqəsi yoxdur. 700 nəfər qanunsuz olaraq həbsxanalardan çıxarılıb Surətin sərəncamına verilmişdi. Bu qiyamdan 2-3 ay əvvəl baş vermişdi.\n- Doğrudanmı Əbülfəz Elçibəy qiyama qarşı sərt olub və Dövlət Müdafiə Komitəsinin toplantısında Surət Hüseynovla bağlı “ya həbs, ya da məhv edilsin” göstərişini verib?\n– Açığı, bu mənim üçün anlaşılmazdır. Mən bunu aydınlaşdırmaq istəyirəm. Bu haqda Əli Kərimli və ya İsa Qəmbərdən soruşmaq olar. Mənim yadımda belə bir göstəriş qalmayıb. Ola bilsin yadımdan çıxıb. Bəlkə həmin adamlar dəqiq deyə bilərlər. Digər tərəfdən, həmin iclasda guya mən demişəm ki, Rasim adlı batalyon komandiri işdən çıxarılmalıdır. Mən belə adda adam tanınmamışam. Bu göydən götürülmədir. Həmin vaxt mən ümumiyyətlə belə işlərə qarışmamışam.\n- Yəni Prezident Elçibəy belə göstəriş verməyib…\n– Yox, mənim iştirak etdiyim iclasda belə cümlə işlətməyib. Bəlkə də deyib ki, tədbir görün, problemi həll edin. Amma Əbülfəz bəyi hamı yaxşı tanıyır, o, belə göstərişlər vermirdi. O hadisə ilə bağlı da konkret olaraq belə bir tapşırıq verilməmişdi.\n- Ümumiyyətlə, Elçibəyin qiyamla bağlı aydın mövqeyi var idimi?\n– Qiyamdan sonra mən Əbülfəz bəyi görməmişəm. Ancaq qiyamdan əvvəl Əbülfəz bəy məsələlərin bu cür ola biləcəyini təsəvvür eləmirdi. Elə mən də düşünmürdüm ki, Azərbaycanın çörəyini yeyən adamlar Azərbaycanın başına belə oyun gətirə bilər. Hətta cinayətkarların belə öz vətənlərinə qarşı belə hadisələr edə biləcəyini təsəvvür etmirdim. Cavan əsgərləri silahsız halda avtobuslara doldurub güllələyən adamlara cinayətkar da demək olmaz, onlar xalq düşmənləridir. Və bu günə qədər də məsuliyyətdən kənarda qalıblar. Surət kimi cinayətkar da bir neçə il həbsdə qaldıqdan sonra azadlığa buraxıldı və bu gün də həmin hadisələr zaman dövlət tərəfindən iştirak edən şəxslərə hədə-qorxu gəlir.\n- Deyirsiniz Surət Hüseynov indi də sizə hədə-qorxu gəlir?\n– Bəli! Surətin adamları həqiqəti deyənlərə qarşı hədə-qorxu, şər kampaniyası aparırlar. O cür adamları həbsdən buraxmaq olmazdı.\n- Qiyamdan sonra Surət Hüseynovla görüşmüsünüzmü?\n– Yox. Onunla qiyam zamanı cəmi 50 saniyəlik üz-üzə gəlmişəm.\n- Əbülfəz Elçibəylə qiyamdan sonra görüşüb, bunlar barədə söhbət etmədinizmi?\n– Kələkidən gec gəldi. Gəldikdən sonra yanındakı şəxslər onun başqa insanlarla kontaktına imkan vermirdilər. Mən də istəmədim ki, mübahisə yaransın.\n- İxtiyar bəy, sizcə konkret kimlər o dövrdə vəzifələrinin öhdəsindən gələ bilməyiblər?\n– Şəxsən mənə nə tapşırılıbsa hamısının öhdəsindən gəlmişəm, görmüşəm. Qiyamın qarşısını almaq üçünsə rəhbərliyin də tapşırığı, rəyi olmalı idi. Bu gün o dövrdə hakimiyyətdə olan yüksək çinli vəzifə sahiblərindən heç biri deyə bilməz ki, İxtiyar Şirin vəzifəsini yerinə yetirə bilməyib. Amma günahkar olan vəzifəli şəxslər Surət Hüseynov tərəfində olmuş şəxsləri mənə böhtan atdırmağa təhrik edirlər. Guya mən Əbülfəz Elçibəy haqqında sanksiya vermişəm və hakimiyyət də buna görə dağılıb. Belə fikirlər yaymağa çalışırlar, amma bu həqiqət deyil. O dövrdə bu işlərlə məşğul olan vəzifəli şəxslər qanunla üzərlərinə düşən səlahiyyəti yerinə yetirsəydilər, heç bir qiyam olmazdı…\n- Ad çəkin, kimdir müqəssirlər?\n– Siz, araşdırın.\n- Müdafiə naziri, daxili işlər naziri, Daxili Qoşunların komandanı, digər hüquq-mühafizə orqanlarının rəhbərləri… Daha kimlər?\n– Mən ad çəkmirəm. Nəzərə alın ki, “Gəncə işi” bağlanmayıb. İndi mənim nəsə deməyim məsuliyyəti kiminsə üzərinə atmağım kimi yozula bilər. Amma o həqiqətdir ki, vəzifəsi bu hadisələrin qarşısını almaq olan şəxslər siyasi məsuliyyətlərini dərk edə bilməyib. Bu günlərdə Etibar Məmmədov müsahibə verib Elçibəy hakimiyyətini günahlandırır və mənə də böhtan atır. Amma AMİP-in dövlət çevrilişində iştirakı bizim gözümüz qarşısında olub. AMİP-in üzvləri Gəncədə Surət Hüseynovla birlikdə hakimiyyəti ələ keçirirdi, Etibarın silahlı adamları bəzi rayonlara gedib öz adamlarını icra başçısı qoyurdular. Bu cinayət işinin materiallarında da var. İndi bunlar cinayət məsuliyyətindən kənarda qaldığı üçün öz etdikləri cinayətləri başqalarının üzərinə qoymağa çalışırlar. Axi biz işin içində olmuşuq, Etibarın yüzlərlə adamının törətdiyi cinayətin şahidləri var axı. Belə faktlar cinayət işində də var. AMİP dövlət çevrilişində iştirak edib, Surətlə birlikdə addımlayıb…\n20:45 | 19/09 “Türk Şurası doğru yoldadır” – Elmar Məmmədyarov\n20:38 | 19/09 Kərim Kərimova Prezidentin fərdi təqaüdü təyin olunub\n20:30 | 19/09 Prezident İlham Əliyev neft sənayesi işçilərini təltif edib – SİYAHI\n20:10 | 19/09 SOCAR-ın Hərbiləşdirilmiş Hissəsinin yeni inzibati binasının açılışı olub –FOTOLAR\n20:05 | 19/09 Gürcüstan İŞİD-lə əlaqədə şübhəli bilinən şəxsi Rusiyaya təhvil verib\n20:05 | 19/09 Dövlət Dumasında ABŞ “Patriot”larını ələ saldılar – “Hər zaman işə yaramır…”\n19:50 | 19/09 “Qarabağ” və “Sevilya” komandalarının start heyətləri açıqlanıb\n19:41 | 19/09 Bərdə sakini narkotikə görə tutulub\n19:28 | 19/09 Vilayət Eyvazov gənc zabitlərlə görüşüb\n19:01 | 19/09 Naxçıvanda KİVDF yaradılıb – FƏRMAN


Rəşid Behbudov hindistanlı “Avara”larla birgə… | Gənc Ailə\nAna Səhifə AKTUAL Rəşid Behbudov hindistanlı “Avara”larla birgə…\nRəşid Behbudov hindistanlı “Avara”larla birgə…\nBu nadir foto uzaq 1956-cı ildə çəkilib. Fotoşəkildə bütün dünyada tanınan ünlü sənətçilər yer alıb: Hindistanın dünyaca məşhur aktyoru Rac Kapur, hind kinosunun əfsanəvi aktrisası Nərgiz Kapur və dahi azərbaycanlı müğənni Rəşid Behbudov.\nŞəkil həm də hindistanlı sənətkarların Bakıya səfərini özündə əks etdirir.\nHind filmləri festivalı ilə əlaqədar olaraq SSRİ Mədəniyyət Nazirliyinin dəvəti ilə Sovet İttifaqında olan Hindistan kino xadimlərinin nümayəndə heyəti 1956-ci il noyabrın 3-də Bakıya gəlib. Bu heyətdə hər kəsin “Avara” filmindən tanıdığı məşhurlar Rac Kapur və Nərgiz Kapur da olub.\nO zaman “Nizami” kinoteatrında Hindistan kino xadimləri, eləcə də Rac Kapurla Bakı tamaşaçılarının görüşündən sonra onlar şəhərdə gəzintiyə çıxıblar. Dağüstü parkdan bütün Bakını və neft mədənlərini seyr ediblər. Həmin gün axşam isə Rac Kapur və digər hindistanlı aktyorlar Bakı telestudiyasında Hindistan kinofilmlərindən mahnılar ifa ediblər. Sonrakı gün Bakı ilə vidalaşan qonaqlar Moskvaya yola düşüblər.\nRac Kapur Nərgiz Kapurla eşq yaşasa da, həyat yoldaşından ayrılmaması səbəbindən evlənə bilməyiblər. Nərgiz sonra başqası ilə ailə qurub. (modern.az)\nGeriTanışlıq zamanı kişilərin etdiyi səhvlər İrəliİpoteka borcu olanlara XƏBƏRDARLIQ


Suyun keyfiyyəti ilə xərçəng arasında birbaşa əlaqə müəyyən olunub\nKrantdan gələn suda kanserogen maddələrin olması ABŞ-da 100 minə yaxın onkoloji xəstəliyə səbəb olub. Suyun keyfiyyəti ilə xərçəng arasında birbaşa əlaqə ətraf mühit üzrə işçi qrupunun amerikalı alimləri tərəfindən müəyyən edilib. FaktXeber.com-un məlumatına görə, tədqiqat materialları "Heliyon" elmi jurnalında dərc edilib.\nAlimlər ABŞ-da 48.363 kommunal müəssisədə içməli suyun çirkliliyini təhlil ediblər. Sonra bunu yerli sakinlər arasında xərçəngin sayı və növləri haqqında məlumatlarla müqayisə ediblər.\nTədqiqatçılar əvvəllər suda spesifik birləşmələrin insan sağlamlığına təsirini öyrənirdilərsə, sonradan hərtərəfli araşdırma aparıblar.\nQeyd olunur ki, içməli su tez-tez kanallardan, çaylardan və müxtəlif sənayelərdən çirkab suların axıdıldığı anbarlardan götürülür.\nTədqiqatçılar əmindirlər ki, suyun zəif təmizlənməsi və ya əksinə dezinfeksiyaedici maddələrdən sui-istifadə insan orqanizmi üçün təhlükə yaradır. Xüsusilə müəyyən olunub ki, arsenin, dezinfeksiya məhsullarının və hətta uran və radium kimi radioaktiv elementlərin suyun tərkibində olması onkoloji xəstəliklərin inkişafına təsir göstərir.\nTədqiqata görə, ən əlverişli vəziyyət böyük şəhərlərdə müşahidə olunur. Su təchizatı sistemi köhnəlməyə daha çox meylli olmasına baxmayaraq içməli suyun keyfiyyətinə nəzarət daha güclü olduğundan, çirkləndiricilərin səviyyəsi kiçik şəhərlərə nisbətən daha aşağıdır.\nEyni zamanda qeyd olunur ki, tədqiqatların ilkin mərhələsidir və xərçəngin inkişafı ilə içməli suyun keyfiyyəti arasındakı əlaqəni dəqiq müəyyənləşdirmək üçün hələ bir sıra işlər görülməlidir.\nMəqalədə : Suyun keyfiyyəti xərçəng


21-10-2019, 14:23 231\nÖtən günki sayımızda İmişli Maliyyə idarəsinin rəisi Rəhim Rəhimovla bağlı mətbuatın dərc etdiyi məlumatları oxucuların diqqətinə bir daha çatdırdıq. Xatırladaq ki, mətbuat İmişli Maliyyə idarəsinin rəisi Rəhim Rəhimovu kreativ düşüncəli məmur kimi tanımır. O medianın gündəminə 50 illik yubileyini rayondakı restoranlardan birində xüsusi atəşfəşanlıqla keçirtməsi ilə gəlmişdi. Bu o vaxt idi ki, ölkə Prezidenti cənab İlham Əliyev 50 illik yubileyini Ağcabədi rayonunda məskunlaşmış məcburi köçkünlərlə birlikdə keçirtmişdi. Daha sonra rəsmi tədbirlərin birində bu addımın məmurlar tərəfindən də təkrarlanmasını tələb etmişdi. Lakin qısa müddət sonra Rəhim Rəhimov açıq-aşkar Prezident iradəsinə qarşı çıxmışdı. Oxucuların diqqətinə onu da çatdıraq ki, həmin vaxt da bu günki kimi İmişliyə Vilyam Hacıyev rəhbərlik edirdi.\nAncaq Prezidentin bölgədəki rəsmi təmsilçisi İmişli Maliyyə idarəsinin rəisinə bunu irad tutmadı. Əgər rəsmi irad bildirilsə idi ötən gün dərc edilən sayımızda qeyd edildiyi kimi Rəhim Rəhimov bu hadisədən qısa müddət sonra ictimai yerdə - şadlıq sarayında xuliqanlıq etməzdi. Və bu məsələ təkzib ediləcək bir fakt deyil. Çünki məhz bu hadisədən sonra o uzun müddət tutduğu vəzifədən uzaqlaşdırılmışdı. “Özləri üçün böyük məclislər düzəldirlər, təmtəraqlı toylar düzəldirlər” - deyə məmur özbaşınalığını şiddətlə qınayan Prezidentin iradlarını Rəhim Rəhimov bəs nə üçün qəbul etmir? Əslində bunun olduqca sadə səbəbi ola bilər. Ya bu şəxs kifayət qədər kapitala sahibdir və həmin kapital idarə rəisini cəsarətli edir, ya da güvəndiyi biriləri var.\nMətbuatın qeyd etdiyinə əsaslansaq Rəhim Rəhimov Daşınmaz Əmlakın Dövlət Reyestri Xidmətinin sabiq rəisi, əslən İmişlidən olan Arif Qaraşovun kadrı hesab edilir. Xatırladaq ki, Arif Qaraşovun adının qarşısından sabiq sözü yazılsa da, o hələ də daha yuxarı instansiyalarda mövqeyini qoruyub saxlaya bilib. Məhz bu mövqe qorunması da Rəhim Rəhimovu cəsarətli edir.\nÖlkə Prezidentinin “böyük məclislər və təmtəraqlı toylar” xəbərdarlığını da Rəhim Rəhimov eşitməməzlikdən gəldi. Övladının toyunu kifayət qədər bahalı menyuya malik olan, paytaxtın ən prestişli restoranlarından hesab edilən “Aqora”- da keçirtdi. Əslində toy bütün xalqlara məxsus təqdir ediləsi adət-ənənədir. Lakin sivil dünyada bu adət kiçik qrupla, israfa yol verilmədən keçirilir. Yalnız şərq ölkələrindəki zənginlər ultra təmtərağa yer verirlər. Rəhim Rəhimovun istər yubileyinin təşkili, istər oğlunun toy məclisi heç də ərəb şeyxlərinin bu yönümlü tədbirlərindən fərqlənməyib. O halda sual olunur - Bu qədər vəsait sıradan bir əyalət məmurunda haradandır? Görəsən Maliyyə naziri cənab Samir Şərifov və İmişli rayon İcra Hakimiyyətinin başçısı cənab Vilyam Hacıyev bu barədə İmişli Maliyyə idarəsinin rəisi Rəhim Rəhimova hər hansı bir sual veriblərmi?\nÖtən gün Conflict.az-ın dərc etdiyi məlumatda yer alan anonsun birində İmişli Maliyyə idarəsinin avtomobillərinin yanacaq təminatı üçün müvafiq dövlət qurumları tərəfindən verilən pulsuz yanacaq kartının Rəhim Rəhimovun hansı qohumunda olması ilə bağlı sual ünvanlanmışdı. Mənbənin verdiyi məlumata görə həmin yanacaq kartları əsasən İmişli Maliyyə idarəsində sürücü kimi fəaliyyət göstərən şəxslərdə olmalıdır. Lakin mənbənin bildirdiyinə görə sürücülər öz aralarında uzun müddətdir ki, kartın onlardan alınmasına etiraz edirlər. Belə ki, həmin kartlar Rəhim Rəhimovun paytaxtda yaşayan oğlundadır. Görəsən dövlətin öz əməkdaşına pulsuz yanacaq təminatı üçün verdiyi kart İmişli Maliyyə idarəsinin rəisi Rəhim Rəhimovun oğlunda nə üçün olmalıdır?


YAP özünü buraxmalıdır! | Azadliq\nHome MANŞET Baş Yazı YAP özünü buraxmalıdır!\nYAP özünü rəsmi qayda da buraxmalı və cəmiyyətdən üzr istəməlidir! Belə bir çağırışla cəmiyyətə, elə YAP-a da müraciət ünvanlamışıq. (Link şərhdə) Son illərdə və aylarda rüşvət və korrupsiya üstündə həbs edilənlərin istisnasız olaraq hamısı YAP-ın üzvü və rəhbər strukturlarında təmsil olunanlardır. Məsələn, bir rayonun icra başçısı həbs olunursa, YAP-ın rayon təşkilatının sədri, rayonun YAP üzvü olan bütün idarə və müəssisə rəhbərləri də onunla birlikdə həbs edilirlər.\nYAP üzvü kimi həbs olunan bir sıra yaksək vəzifəli şəxslər hətta, partiyanın rəhbər struktrlarında da təmsil edilirlər. Yadınızdadır Rabitə işi ilə bağlı həbs edilənlərdən biri partiyanın Nəzarət-Təftiş Komissiyasının rəhbərlərindən idi. Hələ vaxtı ilə dövlət çevrilişi ilə bağlı nazirlər həbs ediləndə istintaq materiallarında göstərilirdi ki, həbsdən öncə sonucu dəfə onların birinin yanında Yeni Azərbaycan Partiyası Sədrinin müavini və partiyanın İcra katibi olub və qarşıdakı seçki işləri ilə bağlı istintaq işində göstərilən məbləğdə “yardım” götürüb.\nDünən YAP-ın hazırda fəaliyyətdə olan Siyasi Şurasının üzvlərinin siyahısına baxıram. Balıq kimi YAP da başdan iylənib. Rabitə işi ilə bağlı istintaqda yazılı, məhkəmədə isə şifahi ifadəsində hər ay nazirliyin korrupsiya kassasından 350 min manat paket alan, təxminən bir o qədər də hər ay keçmiş MTN nazirinə, nazir müavinlərinə və idarə rəislərinə korrupsiya paketi göndərən Əli Abbasov YAP-ın Siyasi Şurasının siyahısında 3-cü yerdə qərar tutur. Adları beynəlxalq korrupsiya qalmaqallarında keçən gizli ofşor hesab sahiblərinin də mübarək adları bu siyahıdadır. Hətta Rusiya ilə silah müamiləsindən “otqat” alıb özünə 800 min Avroya “ağıl dişi” düzəltdirən Baş Nazirin məzkur birinci müavini Yaqub Eyyubov da Siyasi Şuranın siyahısında 12-ci yeri tutur.\nQaçqın vətəndaşların yardımı üçün ayrılmış vəsaitlər hesabına nəvəsi üçün (həmin nəvə də həmin maşınların biri ilə 3 adamı vurub öldürmüşdü) ən bahalı maşın parkı (respublika sərhəd xidmətinin rəisi ilə şərikli) yaratmış Əli Həsənov, mətbuat üçün ayrılmış vəsaitlər və mədəniyyət müəssisələrinin mənimsənilməsi hesabına “alın təri ilə ailə biznesi” yaratmış onun adaşı da Siyasi Şuranın üzvləri kimi hakim korrupsioner partiyanın yönətiçiləri arasındadırlar.\nYazılı və şifahi ifadəsində keçmiş MTN-in idarə rəisi Akif Çovdarova 3 milyon dollar rüşvət vermiş və hər 4 metro jetonundan birini mənimsəmiş Tağı Əhmədov YAP-ın Yasamal rayon təşkilatının sədridir. Son 5 ayda həbs edilən 5 rayonun icra başçılarının beşi də rayonun YAP üzvü olan idarə və müəssisələrinin rəhbərləri ilə birlikdə korrupsiya əməlinə görə həbs ediliblər. Ucdantutma YAP üzvlərinin idarə etdiyi qalan 82 rayonda da eyni vəziyyətdir.\nMədəniyyət nazirliyindəki rüsvayçılıq göstərdi ki, İravan teatrının bərpası üçün ayrılan 11 milyon manatın 5 milyonu ümumiyyətlə “yoxa” çıxıb, 2 milyona qədəri vergi kimi ödənilib, 900 mini nağdlaşdırılıb “otqat” kimi YAP üzvləri arasında bölüşdürülüb, Nazirin YAP üzvləri olan müavin Rafiq Bayramov və idarə rəisi Zakir Sultanov nazirlikdə rüşvət və korrupsiyanı koordinasiya ediblər, mədənyyət ocaqları üçün ayrılan vəsaitləri talayıblar, hər ay musiqi məktəblərindən yığılan 60 min “xəracın” 5 mini YAP üzvü olan nazir müavini Rafiq Bayramova, 10 mini YAP üzvü olan nazir Əbülfəs Qarayevə, 45 mini də daha yuxarıdakı rəhbər YAP “xadimlərinə” gedib.\nBuyurub YAP-ın rəhbərliyi inkar etsin ki, korrupsiya şəbəkisinin üzvü olan bu şəxslərdən kim YAP-ın üzvü deyil? Son illərdə rüşvət üstündə tutulan ən xırda məmurlar belə YAP-ın üzvü olublar və istisnasız olaraq Yeni Azərbaycan Partiyası respublikada rüşvət və korrupsiya əməlinin törədilməsi üçün siyasi bir dəbilqəyə çevrilib. İndi özünüz deyin: ölkəni korrupsiya və rüşvət bataqlığına çevirmiş belə bir partiyanın özünü buraxıb siyasi səhnəni rüsvayçı şəkildə tərk etməkdən başqa ayrı yolu qalıbmı?\nVaxtıyla orta məktəblərin “Anatomiya” dərsliyində vərəm çoplərinin quruluşu təsvir edilmişdi. YAP-ın emblemi də ortasındakı səkkiz guşəli ulduzu çıxmaq şərtiylə onun eynisidir. Axı, məyus olmaqla iş qurtarmır. Ölkəni xəstə yatağına uzatmış bu vərəm çöplərindən qurtarmağın vaxtıdır!


2021, 21 Oktyabr, Cümə axşamı, Bakı vaxtı 16:31\nUkraynanın keçmiş baş naziri Yuliya Timoshenkonun “Batkivşina” partiyası hakim koalisiyadan çıxıb.\nPartiya hakim koalisiyanı xalqı uçuruma, dağılmaq həddinə çatdırmaqda ittiham edir.\nBunu fevralın 17-də partiyanın lideri Yulia Timoshenko bəyan edib.\nO digər deputatları da koalisiyadan çıxmağa çağırıb və onu “klan kolaisiyası” adlandırıb.\nQeyd edək ki, “Batkivşina” və radikal “ Özünəkömək” partiyalarının fraksiyaları bundan əvvəl baş nazir Arseniy Yatsenyukun etimadsızlıqdan yayına bilməsinə görə parlamentin sesiyasını baykot ediblər.\n“Özünəkömək” partiyası bu səsverməni hökumətin abırsızcasına devrilməsi adlandırıb və prezident Petro Poroshenkonu bunda iştiraka görə ittiham edib.\nQeyd edək ki, fevralın 16-da keçirilən etimad səsverməsində 194 deputat Yatsenyukun əleyhinə səs verib. Onun getməsi üçünsə azı 226 səs lazım idi.\nAmma deputatlar ümumilikdə hökumətin 2015-ci ildə işini məqbul hesab etməyiblər.\nQaydaya görə növbəti sesiyada bununla bağlı yenidən məsələ qaldırıla bilər.


ABŞ-ın Azərbaycandakı səfirliyi FLEX (Future leaders exchange program) mübadilə proqramı çərçivəsində Amerika orta məktəblərində təhsil almaq üçün seçilmiş 42 Azərbaycan məktəblisinin şərəfinə qəbul təşkil etmişdir.\nAzərTAc xəbər verir ki, ABŞ səfirliyinin müvəqqəti işlər vəkili Donald Lu tədbirdə çıxış edərək demişdir: "Mən sizə görə çox sevinirəm, çünki sizin ABŞ haqqında təkcə kitablar və filmlər vasitəsilə deyil, yeni tanışlıqlar və Amerika ailəsində yaşamaq vasitəsilə məlumat əldə etmək şansınız var".\nO qeyd etmişdir ki, Azərbaycan məktəbliləri müəyyən mənada öz ölkəsinin elçiləri olacaq və Amerika mədəniyyəti ilə tanış olmaq imkanı əldə edəcəklər.\n2004-2005-ci illərdə FLEX proqramının iştirakçısı olmuş, 2009-cu ildə "Eurovision" müsabiqəsində Azərbaycanı təmsil etmiş müğənni Aysel Teymurzadə də məktəbliləri təbrik etmişdir.\nBakı, Gəncə, Mingəçevir, Lənkəran, Şəki və Naxçıvan məktəblərini təmsil edən qaliblər 2000-dən çox namizədin arasından seçilmişlər.\nFLEX proqramı ABŞ Dövlət Departamenti tərəfindən maliyyələşdirilir. 1993-cü ildə bu proqram həyata keçirilməyə başlayandan bəri Azərbaycan orta məktəblərinin 800-ə yaxın şagirdi həmin proqramda iştirak etmişdir.


2012-01-20, 9:09 PM\nŞiələr mötəqiddirlər ki, "Həyyə əlal-fəlah", iki dəfə deyilməlidir. Həmçinin, "Həyyə əla xeyril-əməl" də, iki dəfə deyilməlidir. Lakin, əhli-sünni mötəqiddirlər ki, bu sözlərin yerinə: "Əssəlatu xeyrün minən-növm" deyilsin. Amma, ixtilafın haradan başlanması barəsində şiələr mötəqiddirlər ki: "Həyyə əla xeyril-əməl" cümləsi, İslam Peyğəmbərinin (səllallahu əleyhi və alihi və səlləm) dövründə təyin olunmuşdur. Peyğəmbər (səllallahu əleyhi və alihi və səlləm), Əhli-beyt (əleyhissalam) və məsum İmamlar (əleyhissalam) hamısı tarix boyu, "Həyyə əla xeyril-əməl" cümləsini demişdirlər.\nAmma, sünnü alimləri mötəqiddirlər ki, "həyyə əla xeyril-əməl" cümləsi, İslam Peyğəmbərinin (səllallahu əleyhi və alihi və səlləm) dövründə olub və Həzrət onu deyib. Lakin, sonradan Ömər ibni Xəttab göstəriş verir ki, "həyyə əla xeyril-əməl" cümləsini, "Əssalatu xeyrun minə-novm" cümləsi ilə əvəz etsinlər.\nSədəddin Təftəzani "Şərh-Üzəd" kitabının haşiyəsində Ömərdən nəql edir:\n"Ömər dedi: Üç şey var ki, İslam Peyğəmbərinin dövründə var idi, amma mən onu haram edirəm və sizi bu işi görməkdən çikindirirəm. Biri "həcc təməttö", ikinci, "mütə" (siğə), üçüncü, azanda "həyyə əla xeyrül-əməl" deməkdir."\nMəşhur İslam alimi Quşçu özünün "Şərh-Təcrid" kitabının "İmamaət" bəhsinin sonunda qeyd olunan hədisi nəql edir və Ömərin bu sözləri deməsini də nəql edir: Hər kim bu üç əməli yerinə yetirsə, onu cəzalandıracağam!"- Alim yazır: Mən bilmirəm, Ömər hansı sənədə və dəlilə əsasən, Peyğəmbərin (səllallahu əleyhi və alihi və səlləm) dövründə olan bu üç əməli ləğv etməyi iddia edir? Görəsən, İlahi hökmlərə dəxalət edib, dəyişməkdə özünü haqlı bilirmi? Onun bu işə şəri icazəsi varmı? Bu sualın cavabını, həmin əqidəyə mötəqid olanlar verməlidirlər!\nAncaq, azanın, "Əşhədu ənnə Əliyyən vəliyyullah" cümləsi, azanın əsl tərkib hissəsi olmayıb, azanda deymilməsi savabdır. Hədislərdə bu cümlənin də deyilməsinə təkid olunmuşdur.\n"Həqiqətən, müsəlmanlar bir neçə səbəbə görə azana əmr olunmuşdular. O onlardan, namazı unudanlara xatırlatmaq, qafilləri agah etmək, namazın vaxtını bilməyənlərə xəbərdarlıqdır. Həmçinin, azançı öz azanı ilə insanları Allahın ibadətinə dəvət edir. Onları namaza meyilli edib, Allahın təklifinə iqrar etdirir. İman və İslamını aşikar elan edib, unudanlara xatırladır.\nAzançıya, namazıelan etdiyinə görə azançı deyirlər. Azan, təkbirlə (Allahu Əkbər) başlayıb, la ilahə illəllah deməklə qurtarır. Çünki, Allah-taala Öz adını əvvəldə və sonda, La ilahə illəllah deməyi sevir. İki dəfə təkrar edir ki, eşidənə təsir etsin. Əgər birinci cümləni deməklə qafil ayılmasa, ikinci cümlə ilə özünə gələr. İmanın əsli şəhadəti deməkdir.Beləliklə, şəhadəti demək iki dəfə qərara alınmışdır.Necə ki, başqa hüquqlarda da, iki şahid tutulur. Bəndə, Allahın təkliyinə və Peyğəmbər (səllallahu əleyhi və alihi və səlləm) risalətinə iqrar etdikdə, imanın bütün rükununa iqrar etmiş olur. Çünki, imanın əsası, Allaha və Peyğəmbərinə iqrar etməkdir. Şəhadət verdikdən sonra namaza dəvət edir. Çünki, azan əsasən, namaza dəvətdən ötrü təyin olunmuşdur. Bu da, azanın sözləri arasında namaza olan nidadır. Daha sonra nicat və hidayət olunmağa dəvət olunur. Sonra "Həyyə əla xeyril-əməl"lə, ən yaxşı əmələ dəvət olunur. Nəhayət, azan sonda, Allahın adı ilə sona yetir.(Vəsail-Şiə. C. 4.səh.646. )\n"Hər kim müsəlman şəhərlərindən birində bir il azan versə, Behişt ona vacib olar!"(Vəsail-Şiə. C. 4.səh.646. )\n"Behiştə daxil olacaq ilk şəxslərdən biri də, Bilaldır. Soruşdular: Nəyə görə? Həzrət buyurur: Çünki, ilk azaçı olub!"(Vəsail-Şiə. C. 4.səh.646. )\n"Qiyamət günü azan verənlər, uca boylu və boyunları yuxarı çəkilmiş halda gələrlər!"(Vəsail-Şiə. C. 4.səh.613. )\n"Allaha görə azan verənə, Allah-taala qırx min şəhidin, qırx min saleh şəxsin savabını əta edər. Onun əli ilə ümmətimdən qırx min günahkar Behiştə daxil olar. Agah olun! Azançı Allahın təkliyinə şəhadət verərkən, yetmiş min məlaikə ona salam verər və ondan ötrü istiğfar edərlər. Qiyamət günü Allah-taala məxluqatın hesabını qurtarana kimi onlar, Allahın ərşi sayəsində olarlar. Azançının, Peyğəmbərin (səllallahu əleyhi və alihi və səlləm) risalətinə şəhadətinə xatir, qırx min mələk ona salam göndərir!" (Vəsail-Şiə. C. 4.səh.613. )\nوَأمّا حَقُّ إمَامِكَ فِي صَلاتِكَ فَأَنْ تَعلَمَ أنّهُ قَدْ تَقَلَّدَ السِّفَارَةَ فِيمَا بَيْنَكَ وبَيْنَ اللَّهِ وَالْوِفَادَةَ إلَى رَبكَ، وتَكَلَّمَ عَنْكَ وَلَمْ تَتَكَلَّمْ عَنْهُ، وَدعَا لَكَ وَلَمْ تَدْعُ لَهُ، وَطَلَبَ فِيكَ وَلَمْ تَطْلُبْ فِيهِ، وَكَفَاكَ هَمَّ الْمَقَامِ بَينَ يدي اللهِ وَالمُسَاءَلَةَ لَهُ فِيكَ وَلَمْ تَكْفِهِ ذَلِكَ، فَإنْ كَانَ فِي شَيْءٍ مِنْ ذَلِكَ تَقْصِيرٌ كَانَ بهِ دُونَكَ، وَإنْ كَانَ آثِماً لَمْ تَكُنْ شَرِيكَهُ فِيهِ وَلَمْ يَكُنْ لَهُ عَلَيكَ فَضلٌ، فَوقَى نَفْسَكَ بنَفْسهِ، وَوَقَى صلاتَكَ بصَلاتِهِ، فَتَشْكُرَ لَهُ عَلَى ذلِكَ. ولا حَوْلَ ولا قُوَّةَ إلا باللهِ.\n"Camaat namazında, sənin pişnamazının haqqı budur ki, biləsən, o, Allaha tərəf seyr etməyi Allahla sənin aranda öz öhdəsinə götürmüşdür. O, bu məqamda sənin tərfindən söz danışır və sən onun tərəfindən danışmırsan. O səndən ötrü dua edir, amma sən ondan ötrü dua etmirsən. O səndən ötrü Allahdan istəyir, amma sən ondan ötrü istəmirsən. Allah-taalanın dərgahında dayanmaqvəsənin tərəfidən istəmək kimi əhəmiyyətli və məsuliyyətli bir işi öz öhdəsinə almışdır. Sən isə ona görə bir şeylə kifayətlənməyib, öhdənə bir şey almırsan. Əgər bu işdə bir eyb qarşıya çıxsa, sən yox, o cavabdehdir. O, özünü sənə, namazını isə sənin namazına sipər qərar verib. Bəs buna görə də, ona təşəkkür etməlisən.Allah tərəfindən başqa heç bir güc-qüvvət yoxdur!"\nCAMAAT NAMAZININ HİKMƏT VƏ TƏSİRLƏRİ\nAllah-taala, insanların kamal yolunu seyr edib, möminlərin ibadətin bərəkət və təsirlərindən bəhrələnmələrindən ötrü bəzi ibadətləri birlikdəvə xüsusi vaxtda qərar vermişdir. Camaat namazının təsirləri aşağadakılardan ibarətdir:\nBeşinci: Camaat namazı qılınması sayəsində, namaz qılanların bir-birinə şəhadət vermələri və alış verişdə inanıb etimad etmələri.\nAyrı-seçkilikvə ictimai təbəqələşmə, camaat namazında iştirak etməklə aradan qalxır. Müsəlmanları camaat namazınarəğbətləndirən rəvayətlər arasında bu, təsirlərin çoxusu açılıb şərh edilmişdir. Bu rəvayətlərdən bəzilərini nəql etməklə, camaat namazının savabı ilə tanış olaq.\nİmam Rza (əleyhisalam)-dan nəql olunur ki, buyurur:" Camaat namazı o, cəhətdən şəriətdə təyin olunub ki, bəndələrin Allah müqabilində ixlası və təslim olması yalnız, pərdəsiz və aşkarda ibadəti ilə təhəqqüq tapır. Bu işin cəmiyyət içində baş verməsi, şərq və qərbdə insanların yalnız, tək Allahları olmasına dəlalətdir. Münafiq və xar olunmuş, dili ilə iqrar etdiyini aşikarda yerinə yetirsin və bununlada, onların İslamda olmaları aşkar olsun. Bunlardan əlavə, camaat namazında insanların bir-birinin əlindən tutub köməklik göstərmələri, Allaha pərəstiş və dostluq asanlaşır. Camaat namazı, Allahın nəhy buyurduğu bir çox şeylərdən çəkinilməsinə səbəb olur."\n"İslam Peyğəmbəri (səlləllahu əleyhi və alehi və səlləm) buyurur: Hər kəs gündəlik namazlarını camaatla qılsa, onun barəsində xeyirə fikirləşin. "\nBu həmin məsələdir ki, əvvəlcədən işarə etmişdik. O da namaz qılanların bir-birinə etimad etmələridir. Əvvəlki rəvayətdə İmam Rza (əleyhissalam) buyurur: Ümumiyyətlə, Allah-taala, camaat namazının şəriətdə təyin edib ki, bəndəlik və Allaha ibadət insanların gözü önündə aşkarda keçirilsin. Dünyanın şərq və qərbində hamı bu İlahi fərizəni dərk etsinlər.\nCamaat namazının şəriətdə təyin olunmasının əsas hikməti, Allah qarşısındavəzifələrini yerinə yetirməkdə müsəlmanların birliyinin olmasıdır. Bu birliyin hədsiz dərəcədə faydaları vardır. Bundan əlavə, camaat namazının, nəfslərin kamala yetib, Allah yolunda qüvvət tapması və Onun rəhmətinin cəlb olunmasında böyük rolu vardır. Çünki, əgər onlardan hər birisinə Allahın rəhməti aid olsa, xüsusilə əgər onların birliyi Allaha görə və Onun yolunda olsa, bu rəhmət, ləyaqətləri olmasa da, hamıya aid olar.\nQəlbini paklaşdırıb nəfsini təmizləyən hər bir pişnamazı, sözsüz ki, hamı tanıyıbsevəcəkdir. O da öz növbəsində həmin İlahi məhəbbətin onunla möminlar arasında olduğuna xatir, onlara qarşı özlərindən də qabaq məhəbbətli olub, onları çox sevər. Nəticədə, onların camaat namazları İlahi istək üzrə olub, savabı çox olacaqdır.\nLakin, qəlbləri bir-birinə qarşı kin-küdurətdə olub, müxalif niyyətli, zahirdə bir yerə yığışıb camaat namazı qılanlar, biri digərinin pisliyini istəyənlər, Allahın başqasına verdiyi nemətə xatir həsəd aparanların namazları heç də güman edilmir ki, bu İlahi feyzə çatsın və belə cəmiyyətin Allah yanında fəziləti olsun. Çünki, ibadətin əsası budur ki, qəlbə müsbət təsir qoyub onu nurlandırsın.(. "Şərh Risalətul-hüquq” Sipehri. səh.155 )\nCavab verir: Birinci: Bir rəkət "vitr" namazı. İkinci: Gündəlikbeş vaxt namazı camaatla birlikdə qılmaq.\nYa Məhəmməd! Möminin "təkbir"lə (Allahu-Əkbərlə) qoşulduğu camaat namazının savabı, ondan ötrüvacib olmayan yetmiş həcc və min ümrədən üstündür.”("Şərh Risalətul-hüquq” Qapançı .c.2.səh.144 )\nBaşqa bir rəvayətdə, raviİmam Sadiq (əleyhissalam)-dan soruşur: "İki nəfərlə camaat namazı bərpa olurmu? Buyurur: Bəli!İkinci nəfər pişnamazın sağ tərəfində durmalıdır”(Vəsail şiə . c.5. səh.379 )\nBütün bu rəvayətlərə diqqət etdikdən sonra nəyə görə əmirəl-möminin Əli (əleyhissalam)-ın şiələri bu qədər savabı əldən verməlidirlər? Məgər bu, ən pis xəsarət sayılmazmı?\nCamaat namazının savavbı barəsində qısa şəkildə rəvayətlər nəql etdikdən sonra yerinə düşər ki, tarixçi Qapançının "Şərh risalətul-hüquq" kitabında nəql etdiyi bir neçə əhvalata işarə etməklə bu bəhsimizi sona yetirək.(Şərh Risalətul-hüquq”. Səh.147 )\n"Biz cinayətkarlara belə cəza veririk "\nİkinci: İbrahim, Musa və Hacı Əhməd adlı üç qardaş vardı. Onlar köməkli bir məscid tikdirərək camaat namazından ötrü bir nəfər pişnamaz təyin etmiş, məscidi birlikdə idarə edirdilər. Günlərin birində pişnamaz namazda bu ayəni qiraət edir:\nPişnamaz cavabında buyurur: Bu Quran ayələridir, onu artırmaq olmaz.\n"İbrahimin, Musanın və hacı Əhmədin kitablarında"\nNamazdan sonra namaz qılanlar pişnamazdan soruşurlar: Hacı Əhmədin adını hardan Qurana saldın?! Cavab verir: Möhkəm əsa zərbəsilə hədələmək səbəb oldu ki, hacı Əhmədin adı Qurana düşsün!\nÜçüncü: Nəql olunur: Bir nəfər pişnamaz, bazardanvedrə alıb, məscidə namaza gəlir. Namaz qılarkən vedrəni gözünün qabağına qoymaqdan utanıb, onu arxa tərəfinə qoyur. Rükuya gedərkən vedrə yadına düşür. Güman edir ki, vedrəni oğurladılar. Ona görə də, başını rükudan qaldırarkən: "Rəbbəna! Ləkəl həmd!" (İlahi Sənə həmd olsun!)- deməyin əvəzinə, buyurur: "Rəbbəna! Ləkəs-sətl!” (İlahi! Vedrəni Sənə tapşırdım!). Bu zaman, dalda namaz qılanlardan biri deyir: :Əs-sətlu xəlfəkə la bəsə bi ”! (yəni, vedrə yanındadır, bir şey olmayıb)\nوَأمّا حَقُّ الجَلِيسِ فَأَنْ تُلِينَ لَهُ كَنَفَكَ وَتُطِيبَ لَهُ جَانِبَكَ، وَتُنْصِفَهُ فِي مُجَارَاةِ اللَّفْظِ ولا تُغْرِق فِي نَزْعِ اللَّحْظِ إذَا لَحَظْتَ وتَقْصُدَ فِي اللَّفْظِ إلَى إفْهَامِهِ إذَا لَفَظْتَ. وَإنْ كُنْتَ الْجَلِيسَ إلَيْهِ كُنْتَ فِي الْقِيَامِ عَنْهُ بالْخِيَارِ وَإنْ كَانَ الجَالِسَ إلَيكَ كَانَ بالخِيَارِ. ولا تَقُومُ إلا بإذْنِهِ وَلا قُوَّةَ إلا باللهِ.\n"Məclis yoldaşının haqqı odur ki,biləsən, onunla mülayim davranmalı, açıq ürəklə qəbul etməli , xoş gəlmisənlə qarşılamalı və danışıqda onunla insaflı olmalısan. Bir dəfə görməklə ondan nəzərini çəkmə. Danışıqda hədəfin onu başa salmaq olsun. Əgər bu yoldaşlıq zamanı sən onunla oturmaqdan ötrü onun yanına daxil olsan, ixtiyar səninlədir. Nə vaxt istəsən dura bilərsən. Yox, əgər o bu işdə o sənə müqəddəm olsa, ixtiyar onunladır. Ondan icazə almamış durub məclisi tərk etmə. Allahdan başqa heç bir güc-qüvvət yoxdur"\n"Məkarimul-Əxlaq " kitabında bu cümlələr yazılıb:\n"Məclis yoldaşının xətalarını unut, yaxşılıqlarını yadda saxla və qulağına yalnız yaxşı sözlər de! "\nİmam Səccad (əleyhissalam) bu kitabda yoldaş, dost və məclis yoldaşının hüquqlarına işarə etmişdir. Əslində, ola bilsin, bu üç söz bir mənaya işarə olsun. Lakin, bəzi fərqlər var ki, dost və yoldaşın hüquqlarında onlara işarə olunacaq.\nViews: 956 | Downloads: 0 | Rating: 0.0/0


Fidan Vəliyeva Aprel 3, 2022 1 min read\nAzərbaycanda son sutkada koronavirus əleyhinə 9 818 vaksin vurulub.\nTuraz.org xəbər verir ki,bu barədə Nazirlər Kabineti yanında Operativ Qərargahdan məlumat verilib.\nSon sutkada birinci mərhələ üzrə vaksinasiya olunanların sayı 811, ikinci mərhələ üzrə vaksinasiya olunanların sayı 848, üç və daha çox doza üzrə vaksinasiya olunanların sayı 7 594, pozitiv nəticədən sonra buster doza üzrə vaksinasiya olunanların sayı 565 nəfərdir.\nAzərbaycanda bu günə qədər vurulan vaksinlərin ümumi sayı 13 491 577, birinci doza peyvəndlərin ümumi sayı 5 327 175, ikinci doza vaksinlərin sayı 4 827 901 təşkil edib.\nÜç və daha çox doza vaksinlərin sayı 3 106 035, pozitiv nəticədən sonra “buster” doza vaksinlərin sayı isə 230 466 olub.\nTags: #Turaz.org #Covid-19#sonxeberler#saglamlıq\nPrevious Azərbaycanda daha 42 nəfər koronavirusa yoluxub\nNext Zelenski Putinlə görüş üçün əsas şərtini açıqlayıb


Dostunuzun sizə hörmət etməməsi üçün 4 zərərli əlamət - Ürək Ağrısı\nHamımız dostlarımızla zarafat etməyi sevirik; əyləncəli təhqir və yanıqlar mənim sevgi dilimin əsas hissəsidir. Ancaq bəzən zərərsiz zarafatlarla dostunuzun sizə hörmət etmədiyi əlamətləri ayırt etmək çətindir.\nZəhərli dostluqlar gəzmək həqiqətən çətin ola bilər. Pis dostlarla necə münasibət qurmağın pis romantik münasibətlərlə müqayisədə daha az ədəbiyyat var.\nBirinə necə rast gəlmək, biri ilə necə məşğul olmaq və daha da əhəmiyyətlisi birini necə bitirmək olar düzgün işlənməsə hamısı həqiqətən dağınıqdır.\nİLGİLİ: Zəhərli Bir Dostun 5 Əlamət Yavaş-Yuxarı, Əksinə Sağlam Münasibətinizi Şübhəsiz Öldürməsidir\nBütün dostluqlar bərabər şəkildə yaradılmır: ən yaxşı dostunuz, çöldə olduğunuz və ya köçməyinizə və ya oxumağınıza kömək edə biləcəyiniz dostunuz var.\nAncaq bütün yaxşı dostluqların ortaq nöqtəsi, ikinizin bir-birinizi bəyənməyinizdir.\nVə kimisə bəyənirsinizsə, günün sonunda onların ən yaxşı mənliklərinə sahib olmalarını istəyirsiniz və onlara dəstək olmaq üçün əlinizdən gələni edəcəksiniz. Sizi daim yıxan, özlərini daha yaxşı hiss etmək üçün daim istifadə edən dostlar yaxşı dost deyillər.\nDostunuzun sizə hörmət etməməsinə işarə edir\nHər kəs hörmətlə davranmağa layiqdir və dostlarımız, fərqinə varmadığımızdan asılı olmayaraq, həyatımızın böyük bir hissəsini təşkil edirlər!\nSizə hörmət etməyən bir dostunuz varsa, özünüzə hörmət etməyi çətinləşdirir. Dostlar bir-birlərini ayağa qaldırmalı və bir-birlərinə ən yaxşısını gətirməlidirlər.\nHisslərinizi idarə edən, manipulyasiya edən və rədd edən bir dostunuz olduqda, özünüzü özünüzün deyil, onların gözləri ilə görməyə başlayacaqsınız.\n1. Həddindən artıq tələb edirlər.\nÖzünüz üçün boş vaxt keçirməyinizə icazə verilmir. Onların yanında olmağınız üçün hər şeyi atmağınızı gözləyirlər.\n1111-i görməyə davam etdikdə\nDostunuzun kürəyinin olması vacibdir; ancaq cədvəliniz hər dəfə onlara uyğun gəlmədikdə uyğunlaşdıqda, vaxtınıza hörmət etmədiklərini sübut etdikləri üçün dostluğunuzu yenidən qiymətləndirmə vaxtı gəldi.\nHamımızın öz həyatımız var və çox vaxt özünüzü başqalarına verməzdən əvvəl özünüzə qayğı göstərmək vacibdir.\nSizə hörmət etməyən bir dost bunu anlamır. 'Ah mənimlə hər zaman görüşmək istəsələr, məni çox bəyəndikləri anlamına gəlir!' Deyə bilsən də, həqiqət budur ki, dostun bütün həyatının onların ətrafında dönməsini gözlədiyində, əslində onlar etmədikləri deməkdir vaxtınıza hörmət edin və onların xaricində bir fərd olaraq mövcud olmadığınıza inandıqlarını göstərir.\nBu kimi dostlara gəldikdə, vacibdir sərhədləri müəyyənləşdirin . Nə çox olduğunu onlara bildirməsəniz, yavaş-yavaş dostunuzun həyatının aksesuarı olmağa başlayacaqsınız.\nBəzən dostunuz bunu pis niyyətlə etmir və yalnız yaxşı köhnə ünsiyyətə ehtiyac duyur. Ancaq dostunuz hirsli, manipulyasiyaçı və s. Reaksiya verirsə, bu sizə bir insan kimi hörmət etmədiklərini göstərir və davam etmə vaxtı gəldi.\n2. Onlar qabıqlıdır və hamımızın bir az pullu olduğumuz kimi deyil\nBu hiyləgər bir şeydir, çünki etiraf edəcəyəm, bəzən əlimə almaq biraz çətin olduğu vaxtlar var.\nBəzən öz həyatınızdakı şeylərlə qarşılaşdığınız zaman mətnlərə cavab vermək məcburiyyətli bir iş kimi görünə bilər.\nBəzən qırmaq yaxşıdır; biz həmişə dostlarımızın yanında ola bilmərik və bu yaxşıdır - bəzən öz ruhi sağlamlığınızın qayğısına qalmaq üçün özünüzü batırırsınızsa, bu sizi pis dost etməz.\nLakin, dostunuz davamlı olaraq sizi incitirsə, bu daha böyük bir problemin əlaməti ola bilər.\nİkinizin birlikdə hazırladığınız planları davamlı olaraq 'soyuducu' hesab etdikləri bir şey etmək üçün qururlar və ya sizi döngədən kənarda saxlamaq üçün yarı bəhanələr uydururlar. Digər dostlarınızın mətnlərinə çox yaxşı cavab verirlər, ancaq məqsədyönlü şəkildə sizin mətnlərinizi görməzdən gəlirlər.\nBunlar hamısı dostunuzun sizə keçdiyini göstərən əlamətlərdir, sadəcə onu keçdikləri üçün deyil, qaçqın davranışları sizə xüsusi olaraq yönəldildiyi üçün.\nİLGİLİ: Yaxşı şərtlərlə dostluğa son qoymaq üçün 4 addım\n3. Özlərini başqaları qarşısında daha sərin göstərməyiniz üçün sizi aşağı salırlar\nBu mənimlə hər zaman orta məktəbdə olurdu; dostumun təsir bağışlamaq istədiyi və hamımız bir qrupda əyləşdiyimiz bir oğlan olsaydı, dostum birdən gec gecə komediyaçı oldu.\nİkiniz birlikdə olduğunuz zaman oynaq təhqir, sağlam sevgi dozaları ilə tarazlaşdırıldıqca yaxşı ola bilər. Ancaq kənarların qarşısında olduqda və dostunuz bir dəfə özünüz tanımadığınız bu təsadüfi bir şeydən güldürmək üçün özünüzü tamamilə xəcalətə saldığınızı söyləyirsə, bu, güvənə xəyanət kimi hiss edə bilər.\nDərhal dostunuzun bütün zarafatlarına toxunursunuzsa, bu, dostunuzun münasibətlərinizi ciddi qəbul etmədiyini göstərir. Bu, bir şəxs olaraq sizin üçün onlara zarafat etdiyinizi göstərir və buna görə də sizə lazım olduqları qədər hörmət etmədiklərini göstərir.\nYenə də bəzən dostunuz bunu pis niyyətlə etmir, buna görə hisslərinizi bölüşmək vacibdir. Ancaq bunu daim edərlərsə və sizi çətinliklə tanıdığınız insanların qarşısında daima utandırırlarsa, deməli onları atmağın zamanı gəldi.\n4. Həqiqətən asanlıqla qısqanc olurlar\nDostların bir-birlərini dəstəkləmələri lazımdır. Əlbətdə ki, həyatınız tualetdə olarkən bir az qısqanc olmaq normaldır, dostunuz bir daha sevdikləri yeni işində yüksəlir.\nAncaq nəhayət, dostunuzu onlara həsəd aparmaqdan daha çox xoşlayırsınız. Beləliklə, əla bir şey etdikdə onu qeyd edirsən.\nAncaq pis bir dost, həyatında yaxşı olan hər şeyə həsəd aparır. İstər yeni bir ortaq, istər yeni bir iş ya da sərin bir fürsət olsun, həmişə mənfi reaksiya göstərirlər.\nHəmişə kəsici, alçaq və hər zaman müvəffəqiyyətlərinizi təxmin etməyiniz üçün qəddar bir şey söyləyirlər.\nBelə bir dostunuz varsa, bu sizin uğur qazanmağınızı istəmədiklərini göstərir. Həyatınızdakı hər yaxşı şeyə rəqabət kimi baxan bir dostunuz varsa, onları kəsməyin zamanı gəlmiş ola bilər.\nÖzünüzü inkişaf etdirmək istəyirsinizsə, həyatınızdakı hər hansı bir irəliləyişi mənfi bir şey olaraq görən insanlara sahib ola bilməzsiniz.\nDanny Amendola sevgilisi\npirsinq şəkillərinə klikləyin


Birləmiş Millətlər Təşkilatı Baş Assambleyasının 2010-cu ildə qəbul etdiyi 64 min 253 saylı qərara əsasən “Beynəlxalq Novruz günü” bu ali qurumda qeyd olunur. Tədbiri Azərbaycan, Türkiyə, Əfqanıstan, Pakistan, İran, İraq, Qazaxıstan, Özbəkistan, Türkmənistan, Tacikistan, Qırğızıstan, Hindistan və Özbəkistanın BMT-dəki daimi nümayəndəlikləri təşkil edib. Digər ölkələrin də nümayəndələri tədbirdə iştirak ediblər. BMT-nin baş katibi Pan Gi Mun Novruzun qlobal mədəniyyət mirasının bir hissəsi olduğunu deyib. Baş katib Novruzun müxtəlifliklər içində bir bərabərlik olduğunu vurğulayıb.\nBu gün: 17296\nBu ay: 307281


Adalet.az | HƏQİQƏT - BARAT VÜSAL yazır Adalet.az | HƏQİQƏT - BARAT VÜSAL yazır Adalet.az | Ədalət -\n12819 | 2020-06-29 12:08\nPlaton mənim dostumdur,\nlakin həqiqət daha çox!\nAllaha həqiqətdən yola çıxmaq məşəqqət,\nAllahdan yola çıxıb varılan şey həqiqət!\nHəqiqəti tam açmağa dəyməz.\n10-u mərifət, 10- u həqiqətdir.\nŞ.İ. Xətaiyə görə "Həqiqət-Vəhdət məqamı eşqdir.”\nTanrı eşqi- ilahi eşq ağ rəngdədir. Həqiqət də ağ rəngdədir, ağ rəng anlamını verir. "Ağ düyəni gördünmü?” deyəndə yəqin ki həqiqəti tapıb ona yetişdinmi?- demək istəyiblər?!\nTürk mifologiyasında Ülgenə -Xeyir Tanrısına "Ak ayas kaan” yəni "Ağ parlaq xaqan” deyərmişlər.\nHəqiqəti tapıb ona yetişmək isə o qədər də asan deyilmiş. Üstəlik də biləndə ki, "Min yol insanı azdırır, bir yol həqiqətə aparır.” (J.J.Russo).\nTacir alıb- satmadığı mal, səyyah gəzib görmədiyi ölkə qalmır. Çox illərdən sonra axır ki, sağ-salamat qayıdıb öz ölkələrinə gəlirlər. Həqiqət axdarandansa hələ də deyirlər, bir xəbər- ətər yoxdu.\n"Həqiqət nədir?” sualına tarix boyunca müxtəlif cavablar verilib: Ancaq ən dürrüst cavablardan biri ruhumuzu və mənəviyyatımızı yetərincə açıqlayan mənbələrdən birində "Məvahuvu-l-lədünyyə”də öz əksini tapıb: "Allah Təalə bütün kainatı və canlıları yaratmağı, onların vəzifələrini müəyyən etməyi dilədiyi zaman "Həqiqəti- Mühəmədiyyə”ni yaratdı. Və bütün aləmləri o varlıqdan var etdi.” O varlıq deyəndə söhbət Nurdan gedir. O Nurdan ki, Məhəmməd peyğəmbərin özü də, bütün yaradılış da həmin nurla bağlıdır. Maraqlı həqiqətlərdən biri də budur: "Bəzmi-Əzəl”də Allahın "Mən sizin Rəbbiniz deyiləmmi?” sualına ilk "Bəli” deyən Məhəmməd peyğəmbərin ruhu olub. Hələ Adəm Əleyhüssəlamın ruhu bədəninə qoyulmazdan qabaq Məhəmməd (s)nin mübarək ruhuna nübüvvət və risalət müjdəsi verilmişdir. (Buxari "Əs- Səhih”, "Mənaqib” bölməsi, 8)\nZərdüşt təlimində Ahura-Mazda Xeyir və Həqiqəti təmsil edir.Zərdüşt Tanriyla ( Hörmüzlə ) iki dəfə görüşüb. İlk görüşdə Tanrının "Məndən nə istəyirsən?” sualına cavab verib ki:\n-Həqiqət! Hardadır o? Onu göstər mənə!”\nO vaxt Zərdüştə Tanrı nə cavab verib, bilmirəm. Ancaq onu bilirəm ki, " Allaha həqiqətdən yola çıxmaq məşəqqət, Allahdan yola çıxıb var olan şey həqiqət”dir. (N.F.Qısakürək)\nBir də düşünürəm ki, bu həqiqət deyilən şey nədir ki, belə, rus demokratik fikrinin ilk carçılarından olan A.A. Çaadayevin diliylə ona " Xalqımı sevənə eşq olsun, ancaq həqiqəti sevənə ikiqat eşq olsun!” deyilib.\nXəqani bildirib ki, həqiqət Məkkə adında gizlənib.("Mən Məkkə hökmdarı Allaham”)\nVə doğrudan da bu həqiqət nə olan şeydi ki, Aristotel Platondan çox ən yaxın dostu onu hesab edib.\nƏhməd Yəsəvinin "Həqiqətdə haramdır bir Xudadan başqası” fikrini sanki, Fəridəddin Əttar tamamlamışdır: " Onun həqiqətindən başqa heç bir şey mövcud deyildir.”\nHəqiqətin ilk bəlirtiləri daha çox miflərdədir. Yəhudilərin" Armegedon”, Oğuzların " Sağış günü” dedikləri Qiyamətin-Məhşərin bir adı da "Ədalət günü”dür.Buna "Həqiqət günü” də demək olar...\nUyğurların çıxartdıqları əsas qəzetin adı Çin-"Həqiqət yolu”ymuş.\nAllah 18 min aləmi insandan ötrü yaradıb. İnsanı özü üçün –Ona ibadət etməkdən ötrü! İnsan bu həqiqəti hələ də dərk etmək istəmir.\n...Bir gün Hz. Əli bir qarışqanı bilmədən incitdi. Nə qədər kömək etmək istədisə də, qarışqa özünə gələ bilmədi. Gecə yuxusunda Hz. Məhəmməd ona dedi:” Ya Əli! İki gündür bir qarışqa üzündən göylər yasa batıb. Buna da sən səbəb oldun. Bir qarışqanı incitdin. Elə bir qarışqanı incitdin ki, həqiqətdən xəbərdardır, işi, gücü Allahı zikr etməkdir.”\nF.Əttar "İlahinamə” sində maraqlı və ibratamiz bir hekayət də nəql edib:\n"Bir gün su quyusunda bir köpək gördüm.Elə susuzdu ki, bir zərrəcik taqəti də qalmamışdı. Suda öz əksini gördükdə, onu başqa bir köpək sandığından sudan qorxur, su içmir, su quyusundan qaçırdı. Nəhayət, susuzluqdan pərişan bir hala gəldi və dayana bilmədi, birdən –birə özünü suya atdı. O biri köpək də bu surətlə görünməz oldu, o köpək gözünün önündən qalxdı. Zatən, o pərdə özüydü və o an ortadan qalxdı.\n-Bir istəyin varmı? Kömək sarıdan.\n-Yox, dedi,İbrahim-Sən aradan çıx, çünki həqiqət göründükdən sonra vasitəyə ehtiyac yoxdu.\nVə ona görə də 16 yaşlı gələcək peyğəmbər həmin tonqaldan dediyi və inandığı həqiqətin- Haqqın köməyi ilə qurtardı.\nNitsşe bəlkə də haqlıdır?!\n"Bəlkə həqiqət heç yerdə yoxdur. Bəlkə həqiqət məhfumunun özü mənasız bir şeydir”\nBunu da Cek Londonun qəhramanı Martin İden deyir.\nHəqiqət ortaya birdən –birə çıxmır. Ona çatmağın yolları müxtəlifdir. Şəms Təbriziyə görə "İnsan getdikcə Mütmainnə, yəni Həqiqətə inanmış və anlamış hala gəlmir. Bundan sonra yetkinlikdən, müntəzəm iman və vicdan rahatlığından səndə bir əsər qalır.Artıq həqiqətə yetişdin demək.”\nA.A.Bakıxanov həqiqətin necə üzə çıxarıldığını bir mənzuməsində belə hekayət edib:Bir hökmdar məclis qurub,məşvərət eyləyib, bilmək istəyib ki, insana dünyada ən lazımlı olan şey nədir? Kim düz cavab versə, ona qızıl üzük verəcəyini vəd edib. Hərə bir şeyin daha lazımlı olduğundan söhbət açır,şah razılaşmır. Fikirlərin heç biri qəbul olunmur. Bir qocanın fikrindən başqa! Həmin qoca şaha üz tutub,\n...Hər kəs həqiqəti bir cür başa düşür. Amma Allah həqiqəti daha yaxşı bilir. Demokritin fikrincə " Həqiqət dərin uçurumun dibindədir... Ya heç nə həqiqət deyil, yaxud həqiqət bizə lazım deyil.”\nBu sual bu gün də aktualdır, olsun ki, hələ çox sabahlar da öz müasirliyini itirməyəcək, qoruyub saxlayacaq..\nC. Rumi həqiqətdən xəbəri olmayanları ölü hesab edir: ”Kimin həqiqətdən daha çox xəbəri varsa o, daha çox canlıdır!”\n"Həqiqət nədir?” Sualına ən yaxşı cavablardan biri də Hz. H. Mühacibinin dediyi sözlər ola bilməzmi: "Bu dünyanın işləri ilə məşğul olmaq həqiqəti anlamağa əngəl törədir”. Bu bir həqiqətdir ki, "Kim ki, dünyanı tutdu-dünya onu atdı, kim ki, dünyanı atdı- dünya onu tutdu” (Hz.Əli)\nÖvliyalar Allah-Təbarəkə və Təalanı "Həqiqətlər həqiqəti” adlandırır, Onu dərk etməyin mümkünsüz olduğunu təbliğ edirdilər.İnsanlara mənəvi kamilliyə-həqiqətə yetişməyin yollarını öyrədirdilər.\n...Aristotel deyib ki, həqiqi Vətən-saf həqiqətlər səltənətidir!”\n"Həqiqət elminin elminə gəlincə o qadağan olunub. O elmi axtaran acizdir” fikriylə H.Mənsur yenə də bir sıra qarışıq fikirlərə aydınlıq gətirmək istəyib, yəqin ki. – O "Haqq həqiqətin, arxasındadır. Həqiqət- haqqın altındadır,”- deyə görücülük eşqinə düşməkdən də vaz keçə bilmirdi.\n-Əlvida Qeys! Əziz dost!\nSən zülmətdə bir nursan.\nSən bir həqiqətsən! Amma səni kor olmuş dövran görmür!\nL.Tolstoy isə bəzən özünü inandırmağa çalışmışdı ki,"Həyata məna verən həqiqətdir.” Bəzənsə Bayron kimi yazıçılığı (ədəbiyyatı) boş şey sayaraq ölüm həqiqəti ilə üz-üzə dayanıb, hər şey gözündə mənasızlaşıb, 50 yaşında intihar etmək istəyib.\nHaqqı, həqiqəti deyənləri elə bilirsiniz ki, o dəqiqə qəbul eləyiblər? Sonulayıb başına min oyun açıblar. Dar ağacına qaldırıblar. Dərisini soyublar. Məhbəslərdə çürüdüblər. Onların dediyi həqiqəti başa düşməyiblər. Niyə? Çünki həqiqət ilahi mahiyyətlidir.\nBu anlamazlıq,tanımazlıq faciəsini yada saldıqca rus şairi Y.Yeftişenko kimi:\nYalan həqiqətlər yorur qəlbimi\nSıxma-boğlamardan dəng olur başım!\nHəqiqətin nə olduğunu düşünəndə ən doğru qərarlardan birinin Höteyə məxsus olduğunu gördüm: Həqiqət deyilən şey alman şairinə görə-Nizaminin şeiridir! "Ey böyük Nizami, sözü sir dolu, Şerindən başlayır həqiqət yolu!”\nİsa Muğannanın son yazısı 1 səhifədən ibarətdir.O, onu özünün son əsəri sayırdı. Həmin əsər belə başlayırdı: "Mənim məhəbbətim –həqiqətə olan məhəbbətdir.”\nA.Eynşteyndən soruşanda ki,”Yolunu işıqlandıran və sənə zaman-zaman həyati sevinclərlə qarşılaşmaq cəsarəti verən ideallar nələr olubdu.”\nMəhəmməd peyğəmbər deyərmiş:”Ey Allah , istəyirəm mənə Həqiqəti danışan dil verəsən!”\n"... Onda ( insanda) varlıqdan azacıq bir şey qalsa Həqiqət dərəcəsinə çata bilməz” (M.Şəbüstəri)\nBir ulu sözündə deyilir: "Təkcə bir yol var –həqiqət yoludur. Bütün qalanlar yolsuzluqdur.”\nOljas Süleymanovun "Az i ya”əsərinin qapalı müzakirəsində həqiqəti ortaya çıxarmaq üçün 47 akademik, müxbir üzv və elmlər doktoru iştirak edib. Müəllifi nə qədər qınasalar da, tənqid etsələr də, təftiş etsələr də, günahkar çıxarmaq istəsələr də, axırda böyük yazıçı və tədqiqatçının haqlı olduğu ortaya çıxıb. Onun alim olmaq üçün kitab yazdığı, müdafiə etdiyi yox, həqiqəti müdafiə etdiyi məlum olub!\nBu hadisə də bir daha göstərir ki, həqiqət vardır. Lakin bir şərtlə ! Görünən və görünməyən tərəflərilə.O.Süleymanov o müzakirəni özü belə qiymətləndirib: "Hücum müdafiənin ən yaxşı formasıdır. Dissertasiya müdafiəsinin yox, Həqiqətin!”\nBəs deyirdilər , həqiqət deyilən heç nə yoxdur?! Bəlkə Həqiqət xəyalımızdır? Bəlkə Nəsimi daha düz deyirmiş: "Xəyalımız –həqiqətimizdir?!”\nO.Süleymanovun dahiyanə bir fikrinə də laqeyd qalmaq olmur.”Min söz yalandır. Həqiqət min birinci sözdədir.”\nÇoxları mənzilə çata bilməyib, qırılıb yarıyolda qalıblar.Həmin dağa yalnız Simurq (otuz quş) gəlib çata bilib. Otuz quş boylanıb-boylanıb axırda gəzdikləri Simurqun özləri olduğunu anlayıblar. Dağa baxıblar, özlərindən başqa heç nəyi görməyiblər. Özlərinə baxıb Simurqu görüblər. Görüblər ki, axtardıqları həqiqət həmin Simurqdur-otuz quş! Otuz quş sanki bir quşdur?!\nİsa Muğannanın şərhinə görə Nizaminin " Yeddi gözəl” əsərində baş qəhrəman Bəhram Gur At”ını (Od-unu-Həqiqətini) Mağaraya- Bağ Ərə ( Bağ işığına) çapır. Qovladığı, ovlamaq istədiyi Gurun ardınca bu, deyilən (axtarılan) Həqiqətdimi? Bir yandan izi mağarada yoxa çıxır, bir yandan da Yunis İmrə "Həqiqətin mənasını şərh ilə bilmədilər” dediyi halda.\nMüdrik ona yaxınlaşıb "Sən Həqiqətsənmi?” deyə soruşur... "Bəli” cavabını deyir:” Bəs mən insanlara Həqiqətin belə olduğunu qayıdıb necə deyim?”\nHəqiqət cavab verir:” Get, yalan söylə”.


Aktrisa nişan üzüyünü göstərdi - fotolar » Qadınla.Com - Qadınlar Birİncidir!\nTarix: 27-12-2015, 12:18\nBir neçə həftə əvvəl məşhur aktrisa Eva Lonqoriya sevgilisi Hose Antonio Bastonun ona evlənmək təklif etdiyini açıqlamışdı. Aktrisa bahalı qaşlarla bəzədilən nişan üzüyünü nümayiş etdirib. Dubayda nişanlanan cütlük Hindistana istirahətə yollanmışdı. Los-Ancelesə qayıdan sevgililər toy hazırlıqlarına başlayıb. Hava limanında fotoqraflar meksikalı biznesmenin Eva üçün hədiyyə etdiyi üzüyü görüntüləyib. Qeyd edək ki, Eva və Hose 2013-cü ildən birlikdədir. Lonqoriya bundan əvvəl iki dəfə ərə gedib. Hose isə bir dəfə evli olub və üç uşağı var.\nNeslihan Atagülün nişan üzüyü - fotolar\nSinem Kobalın nişan üzüyü - foto


Axar.az xəbər verir ki, hər hansı bir televiziya kanalını boykot etməyə çağırış və ya jurnalistin birbaşa ölümlə təhdid edilməsinin bu gün asanlıqla baş verməsi təəccüb və hiddət doğurur. Fransa kimi söz azadlığından danışan bir ölkədə erməni lobbisinin söz azadlığını boğması qəbuledilməzdir.\nFransada satirik “Şarl Hebdo” jurnalı üz qabığında Məhəmməd Peyğəmbərin karikatüralarına görə hücuma məruz qaldığı zaman Fransa başda olmaqla bütün Avropa ölkələri ayağa qalxdı, həmrəylik göstərdi. Fransa mətbuatı isə yaşanmış olayı təkcə “Şarl Hebdo”ya qarşı işlənmiş bir cinayət kimi yox, Fransa xalqının mənəviyyatına və demokratik dəyərlərinə qarşı işlənmiş bir cinayət kimi dəyərləndirdi.\nTəəssüf ki, bütün dünya liderləri “Şarl Hebdo”ya qarşı hadisəni söz azadlığına qəsd kimi qiymətləndirdiyi halda ASALA-nın, eləcə də erməni terror təşkilatlarının jurnalistlərə və beynəlxalq hüququ dəstəkləyən deputatlara qarşı ölüm hədələrinə susqunluq və biganəlik nümayiş etdirir.\n2020.10.27 / 21:12


“Baku Electronics”, “Maxi.az”, “İrşad” və “Optimal” istehlakçıları belə aldadır - Ekspert danışır\n18:27 08-06-2022 306\n“Son 5 ay ərzində Azad İstehlakçılar Birliyinə texnoloji vasitələrdən daha çox şikayət daxil olur. Onların içərisində smartfonlar üstünlük təşkil edir”.\nXalqxeber.az xəbər verir ki, bunu Publika.az-a Azad İstehlakçılar Birliyinin (AİB) sədri Eyyub Hüseynov deyib.\nOnun sözlərinə görə, mobil telefonlar, paltaryuyan maşınlar, digər məişət cihazları və s. kimi texnoloji məhsullardan narazılıq hər keçən gün daha da artır:\n“Bu sahədə fəaliyyət göstərən biznes qurumları sanki bir-birləri ilə yarışa girir ki, görək, kim istehlakçını daha çox aldadacaq. Hazırkı vəziyyət acınacaqlı olsa da, təəssüf ki, reallıq bu cürdür. Şikayətlər daha çox “Baku Electronics”, “Maxi.az”, “İrşad Electronics”, “Optimal” və digər telefon satışını həyata keçirən şəbəkələrdəndir. Müştərini daha çox aldadan isə “Baku Electronics”dir. Bu şirkətlərin apardığı bütün iş buna yönəlib: “istehlakçıdan nə yol ilə olursa olsun pulu al, sonra da bir problem olsa “pulunu vermirəm, itil cəhənnəmə” prinsipi ilə işləyirlər. Son müraciət edən 26 nəfər hələ bir dəfə də olsun bu mağazaların, xüsusilə də “Baku Electronics”in rəhbərliyinin qəbuluna düşə bilməyib. Şikayətlər yağış kimi yağır. Bununla bağlı məsələni İqtisadiyyat Nazirliyi yanında Antiinhisar və İstehlak Bazarına Nəzarət Dövlət Xidmətində keçirilən görüşdə də qaldırdım, nazirliyə də müraciət etmişəm. Bildirmişəm ki, mürəkkəb texniki vasitələrin satışını həyata keçirən şirkət rəhbərlərini bir yerə toplamaq və onlarla söhbət aparmaq lazımdır. İstehlakçı hüququ pozulan zaman da biz İqtisadiyyat Nazirliyinə müraciət etdik, onlar isə məhkəməyə göndərdilər”.\nAİB sədri şikayətlərdən biri haqqında saytımıza danışıb: “İstehlakçı “Maxi.az”dan 3200 manata mobil telefon alıb. Ancaq alandan qısa müddət sonra problemin olduğunu görüb, bununla bağlı mağazaya müraciət edib. Ancaq problem həllini tapmayıb, hələ də həmin vətəndaş çözüm yolu axtarır”.\nEyyub Hüseynov istehlakçı hüququ daha çox pozulan digər sahələri də qeyd edib:\n“İstehlakçı hüquqları texniki vasitələrlə yanaşı, paltar satışı, qida məhsulları, turizm və karqo şirkətləri və s. kimi sahələrdə də pozulur. Hazırda dondurma ilə bağlı hər gün telefon zəngləri şəklində şikayətlər daxil olur. AİB özü də bir sıra kampaniyalar həyata keçirir, hazırda biz təhlükəli şprislərin bazardan çıxarılması üçün iş aparırıq”.